Андижонда аҳолини ярим тунда саҳарликка уйғотадиганлар пайдо бўлди. Маҳаллий канал уларни мақтаб чиқди (ВИДЕО)\nҲовлилар ўртасидаги тор йўлакда турган йигит тунги соат 2:30 ларда одамларни саҳарликка уйғотмоқда.\nЎзбекистон мусулмонлари ҳам ўтган ҳафта Исломда фарз қилинган амаллардан бири - рамазон ойи рўзасини тутишга киришди.\nБу йилги рамазон коронавирус пандемияси давридаги кескин чекловлар амалда қолаëтган¸ аксар аҳоли ҳам иқтисодий¸ ҳам руҳий қийинчиликни бошдан кечираëтган шароитда ўтмоқда.\n26 апрель куни ўзини “Андижондаги энг тезкор хабарлар” канали деб тақдим этувчи “Андижон бугун” Телеграм канали қисқа видео жойлаштирди.\nБу видеода ҳовлилар орасидаги кўчадан туриб¸ азон оҳангида “Саҳарлик вақти бўлди” деб бор овозига қичқираëтган ëш йигит акс этган. Лип этиб кўринган кадрдан видеони машина ичкарисиа ўтирган бошқа шахс ëзиб олгани тушунилади.\n20 секундлик видеода йигитнинг бевосита одамлар дарвозаси олдига бориб баралла қичқираëтгани ҳам кўринади.\nОзодликка бу видеони жўнатган андижонликлардан бири тунги бундай бақир-чақирдан “ниҳоятда асаби бузилгани”ни билдирди.\n“Бу қанақа гап? Тунги соат 2:30 да одамларнинг дарвозаси тагида бор овозига бақириб¸ саҳарликка тур¸ дейиш? Ҳозир 7-аср эмаску¸ одамларни бунақа қилиб уйғотадиган. Ҳамманинг уйида телефони¸ соати бор. Ким рўза тутган бўлса¸ ўзи қачон туришни билади. Тутмаганларга эса¸ бунақа даъватнинг вообше кераги йўқ. Қариялар¸ касаллар¸ ëш болалар бор. Нима ҳаққи бор бошқаларни бунақа безовта қилишга? Бировнинг уйи олдига келиб бунақа бақириш ўрнига¸ жуда тақводор бўлса¸ ана машинасини сотиб¸ ночорларга эҳсон қилсин”¸ деди Озодликка бу видеони юборган андижонликлардан бири.\nОзодликка боғланган андижонликлардан яна бири¸ қандайдир номаълум шахсларнинг тунги бақир-чақирининг Андижон шаҳар ҳокимлигига яқин кўриладиган “Андижон бугун” Телеграм каналида улуғланганидан хавотирга тушганини айтади.\nОбуначилари сони 105 мингга яқинлашган канал бу видео остига “Сахарлик вақти бўлди, укаларимиз одамларни сахарликка уйғотиб юришибди. Махалла улардан рози, хурсанд”¸ деган изоҳ ëзган.\n“Ким буларга бунақа тарғиботга рухсат берди? Маҳалла улардан хурсанд¸ рози¸ депти. Маҳалладагилар орасида бориб опрос ўтказиптими¸ хурсандлигини қаердан билади? Бу бориб турган безориликнинг ўзи¸ Маъмурий кодексга бунга статья белгиланган. Андижон ҳокимлигига алоқадор канал очиқчасига безориларни мақтаяпти. Маҳалла посбонлари қаерга қараяпти – бундайларга зудлик билан чора кўриш керак”¸ деди андижонликлардан яна бири.\nОзодлик суҳбатлашган юристлардан бири¸ Андижон канали тарғиб қилган воқеа Маъмурий жавобгарлик тўғрисидаги кодекснинг 192-моддаси бўйича жазоланадиган ҳуқуқбузарлик эканини билдирди.\n“Маиший шовқинга қарши кураш талабларини бузиш” деб номланган 192- моддада:\n“Тунги вақтда — соат 23.00 дан 06.00 гача — фуқароларнинг осойишталиги ва нормал дам олишини бузиш, яъни баланд овоз билан қўшиқ айтиш, мусиқа чалиш, товуш сигналлари бериш, хонадонларда, турар жойларнинг йўлаклари ва эшикларида, кўчаларда овози баланд қилиб қўйилган телевизорлар, радиоприёмниклар, магнитофонлар ва овоз чиқарувчи бошқа аппаратуралардан фойдаланиш, турар жой биноларида ва улардан ташқарида жуда зарур бўлмагани ҳолда шовқин чиқарувчи ишлар қилиш, шунингдек маиший шовқинга қарши кураш талабларини бузувчи бошқа ҳаракатларни содир этиш” учун жавобгарлик белгиланган.\nБундай ҳуқуқбузарлик биринчи марта содир этилса¸ базавий ҳисоблаш миқдори (ҳозирда 223 минг сўм) нинг учдан бир қисми, бир йил давомида такрор содир этилган бўлса, БҲМнинг иккидан бир қисми миқдорида, мансабдор шахсларга эса — иккидан бир қисмидан бир бараваригача миқдорда жарима солишга сабаб бўлади.\nОзодлик ҳозирча видеодаги йигитларнинг шахси¸ бу ишни уларнинг ўз ташаббуси билан қилган-қилмаганига оид аниқ маълумотга эга эмас.\nВоқеа тафсилотлари¸ хусусан¸ одамларни ярим тунда уйғотиб юрганларнинг жавобгарликка тортилган-тортилмаганини ўрганиш мақсадида Озодлик Андижон вилояти ва шаҳри ички ишлар бошқармалари билан боғланди.\nВилоят бошқармаси¸ воқеа юзасидан шаҳар ИИБсига мурожаат қилишни тавсия этди.\nАндижон шаҳар Ички ишлар бошқармасининг Озодлик гаплашган ходими¸ иш пайтида мобиль телефондан фойдаланиш¸ хусусан¸ ижтимоий тармоқларга кириш тақиқлангани учун бундай видеодан мутлақ бехабарлигини таъкидлади.\n“Телефонимизни ККПда қолдириб кирамиз. Биз унақа каналларга кирмаймиз. Қайси маҳаллада бўлган экан?”¸ дея саволга савол билан жавоб қилди шаҳар ИИБ ходими.\nБу суҳбатдош Телеграмда тарқаган видео тафсилотидан ИИБ матбуот котиби хабардорлигини тахмин қилиб¸ у билан боғланишни маслаҳат берди.\nАндижон ИИВ матбуот котибиники деб берилган мобиль телефонга жавоб қилган шахс¸ Озодлик номи ва саволини эшитганидан сўнг¸ ўзининг ички ишларга алоқаси йўқ тадбикор эканини айтиб¸ алоқани ўчириб қўйди.\nСаҳарликка бақириб уйғотиш ҳақида Мусулмонлар идораси нима дейди?\nБу йилги рамазонда Ўзбекистон мусулмонлари идораси рўза тутиш билан боғлиқ саволларга туну кун жавоб бериш тизимини жорий этди ва бунинг учун махсус телефон рақамлари очди.\n27 апрель куни Озодлик ана шу рақамлардан бири билан боғланиб¸ Андижонда одамларни саҳарликка бақириб уйғотаëтганлар амалиëтига исломий шарҳ беришни сўради.\nМусулмонлар идорасининг ўзини таништирмаган уламосининг жавоби қуйидагича бўлди:\n- Исломда бундай анъана ҳам¸ амал ҳам йўқ. Булар энди ўзларича волонтëрлик қилиб¸ ўзича иш қилаëтган бўлиши мумкин. Исломда бор нарса шуки¸ саҳарликка туришдан олдин азон айтиш мумкин одамларни турғизиш учун. Рамазонда икки марта азон айтилган¸ деб келади айрим ҳадисларда. Биттаси одамларни саҳарликка турғизиш учун бўлган¸ биттаси саҳарлик тугаганини билдириш учун. Лекин бунақанги уйма-уй кириб¸ қанақадир воситалар билан одамларни уйғотиш деган нарса йўқ¸ деди Ўзбекистон Мусулмонлар идорасининг махсус рақамига жавоб берган уламо.\nОзодлик суҳбатдоши¸ яқин ўтмишда Ўзбекистонда бунақа анъана бўлганидан бехабарлигини ҳам айтиб¸ 21-асрга келиб¸ одамларни довул чалиб¸ ëки маҳаллама маҳалла бақириб саҳарликка уйғотиш учун ҳеч қандай зарурат қолмаганини таъкидлади.\n- Ҳозир масжидларимизда намоз вақти учун микрофонларда азон айтилаяпти. Бу саҳарлик тугашини билдиради. Андижондаги йигитлар ўз шахсий қарашидан келиб чиқиб қилган бу ишни. Лекин бунинг ижтимоий баҳоси ҳам бор. Бундай қилиш кимгадир халақит қиладиган бўлса¸ кимгадир зарар етадиган бўлса¸ биз бундай қилмаслик тарафдоримиз. Чунки масалан¸ будильниклар бор¸ ҳар кимнинг ўзи туриш имконияти бор. Кимдир¸ нимадир уйғотмаса¸ саҳарликдан қоп кетадиган ҳоллар йўқ ҳозир. Ҳаракатини қилган одам¸ ўзи бемалол туриши мумкин саҳарликка. Кимгадир озор берадиган иш қилиш шартмас бунинг учун¸ деди Ўзбекистон Мусулмонлар идораси рўзага оид саволларга жавоб бериш учун махсус танлаган уламо.


Эрдўғандан жиддий қадам: Туркия Президенти 10 мамлакат элчиларини “ҳайдаб солмоқчи” | Qalampir.uz\nОлам\t23 Октябрь 22:25 25145\nТуркия Президенти Ражаб Тойиб Эрдўған ҳуқуқ фаоли ва жамоат арбоби Усмон Кавалани қамоқдан озод қилишга чақирган 10 давлат элчиларини мамлакатдан чиқариб юбормоқчи. Бу ҳақда “Daily Sabah” ёзмоқда.\n“Мен Ташқи ишлар вазирига бу элчиларни имкон қадар тезроқ персона нон-грата (хушланмаган) деб эълон қилишни буюрдим”, дейди Эрдўған.\nМаълумот учун, персона нон-грата, деб эълон қилинган дипломат, маълум вақтдан кечикмай, қабул қилувчи мамлакатни тарк этиши керак.\nДастлаб, АҚШ, Канада, Германия, Франция, Финляндия, Дания, Нидерландия, Норвегия, Швеция ва Янги Зеландия элчихоналари тўрт йил олдин, 18 октябрда ҳибсга олинган Усмон Каваланинг озод қилинишини талаб қилиб, мурожаатнома тарқатди. Улар Туркия ҳукуматини Инсон ҳуқуқлари бўйича Европа суди талабини бажаришга ва Кавалани қўйиб юборишга чақирган.\nМурожаат эълон қилинганидан кейин элчилар Туркия Ташқи ишлар вазирлигига чақирилиб, мамлакат ички ишларига аралашишга уринишда айбланган.\nҚўшимча маълумот учун, Усмон Кавала 2017 йил ноябрь ойида Истанбулдаги Гези боғи атрофидаги оммавий намойишлар ва 2016 йилдаги давлат тўнтаришига уринишда иштирок этганликда айбланиб ҳибсга олинган. Каваланинг айбловлари бир неча бор кўриб чиқилган, бироқ у ҳалигача қамоқда қолмоқда.\nИнсон ҳуқуқлари бўйича Европа (ИҲЕС) суди 2019 йилда Туркия ҳуқуқ-тартибот идораларида Кавалани ҳибсда ушлаб туриш учун ҳеч қандай далил йўқлиги тўғрисида қарор чиқарган. Бироқ Туркия ҳукумати ИҲЕС’нинг қарорига амал қилмади.\n06 Декабрь 13:01 80372\n06 Декабрь 19:56 54694\n06 Декабрь 09:20 31502


Машҳур фаоллардан бири ва Ўзбекистон ҳуқуқ ҳимоячилари альянси етакчиси Е.Урлаева кўп бора оғир воқеаларни бошдан кечиргандан кейин 9 март куни шифохонага жойлаштирилган эди.\nАпрель ойи охирида Е.Урлаеванинг даволовчи врачи унга ва ўғлига ҳуқуқ ҳимоячисининг саломатлиги яхшилагани ва 2 май куни шифохонадан чиқишга рухсат берилишини маълум қилганди. Бироқ шифохона ҳали ҳам уни чиқариб юборишдан бош тортмоқда. Бу эса ҳукумат Е.Урлаеванинг шифохонада бўлишидан уни ҳеч қандай сабабсиз ва муддатсиз ушлаб туриш мақсадида фойдаланиш учун шифокорларга босим ўтказган, деган жиддий хавотир уйғотади.\n“Елена Урлаеванинг асаб касалликлари шифохонасида ҳеч қандай тиббий асоссиз ушлаб турилиши тиббий этиканинг қўпол равишда бузилиши ҳисобланади, – деди Ўзбекистон-Германия инсон ҳуқуқлари форуми директори Умида Ниёзова. – У зудлик билан озод этилиши керак, Ўзбекистон ҳукумати эса шифохоналардан судсиз ушлаб туриш воситаси сифатида фойдаланишни тўхтатиши зарур”.\nЕлена Урлаева ҳукуматнинг кўплаб таъқибларига қарамай, инсон ҳуқуқлари ҳимояси сифатидаги матонатли ва фидокорона хизматлари ортидан “Ўзбекистонда энг жасоратли инсон” деб тан олинган.\nКўп йиллар давомида у ноҳақ таъқибларга учраганларни ҳимоя қилиб келди, амалдорларнинг ўз мансаб вазифасини суиистеъмол қилишига қарши курашди.\nЎзбекистон ҳукумати Е.Урлаеванинг овозини ўчириш учун унга қарши турли чора-тадбирлар қўллади, жумладан, 2015 йилда беш марта ҳибсга олди.\n“Жаҳон банки, Халқаро меҳнат ташкилоти ва Тошкентдаги дипломатик ваколатхоналар Елена Урлаеванинг озод этилиши учун ўзбек ҳукуматига босим ўтказиши, ҳукуматни ҳуқуқ ҳимоячиларини таъқиб қилгани учун жавоб беришга чақириши жуда муҳимдир”, дейди Меҳнат ҳуқуқлари халқаро форуми (ILRF) ижрочи директори Жуди Герҳарт.\nЎзбекистон ҳукумати Елена Урлаеванинг пахта секторидаги мажбурий меҳнат тўғрисида маълумот тарқатаётган ҳамкасбларини ҳам жазоламоқда. 2015 йилда бу борада мониторинг ўтказгани учун милиция Дмитрий Тихоновни ҳибсга олди, калтаклади ва “безорилик”да айблади. Охир-оқибатда уни мамлакатдан қочиб кетишга мажбурлади.\n2015 йилда амалдорлар Ўктам Пардаевни ҳибсга олди, мониторинг ўтказишда фойдаланадиган компьютери ва файлларини мусодара қилди. Кейин эса у икки ой давомида ҳибсда ушлаб турилиб, калтакланди.\nАйни пайтда халқаро ҳамжамиятнинг янада кучлироқ қўллаб-қувватлаши талаб этилади.\nЎзбекистон ҳукуматининг инсон ҳуқуқлари ҳимоячилари овозини ўчириш мақсадидаги фаол хатти-ҳаракатлари унинг Халқаро меҳнат ташкилотининг асосий конвенцияларига риоя этиш тўғрисида ХМТ олдида олган мажбуриятига путур етказмоқда.\nҲукумат меҳнат қонунчилигига риоя этиш юзасидан Жаҳон банки олдидаги мажбуриятини бузмоқда. Мониторингчиларнинг меҳнат қонунчилиги бузилиши ҳақида хабарлар бериш ҳаракатларига тўсқинлик қилиш орқали ҳукумат ўз фуқароларига қонун устуворлиги халқаро сармояларни жалб этиш учун фақат қоғоздагина мавжудлиги тўғрисида мужда бермоқда, дейилади “Пахта кампанияси” коалициясининг пресс-релизида.\ndata-title="Ўзбекистон ҳукумати инсон ҳуқуқлари ҳимоячиси Елена Урлаевани асаб касалликлари шифохонасида ушлаб турибди" data-description="Машҳур фаоллардан бири ва Ўзбекистон ҳуқуқ ҳимоячилари альянси етакчиси Е.Урлаева кўп бора оғир воқеаларни бошдан кечиргандан кейин 9 март ..." data-image="https://eltuz.com/wp-content/uploads/2016/05/rasm1427.jpg" data-url="https://eltuz.com/kundalik/195789/" data-services="facebook,odnoklassniki,twitter,telegram" data-counter="ig">


Энг яхши таҳририят ва журналистлар тақдирланди « “Sog'lom avlod uchun” ҲҚБХХФ сайти\nЭнг яхши таҳририят ва журналистлар тақдирланди\n2014 йил 22 Yanvarда киритилган. Рукни: ЎзА хабарлари 1 086 марта кўрилган.\nЎзА, Сардор Тожиев, 21.01.2014 20:12\nЎзбекистон Миллий матбуот марказида нодавлат нотижорат ташкилотлари фаолиятини ёритиш бўйича ўтказилган танлов якунларига бағишланган матбуот анжумани бўлиб ўтди.\nТанлов Ўзбекистон нодавлат нотижорат ташкилотлари миллий ассоциацияси ҳамда Нодавлат нотижорат ташкилотларини қўллаб-қувватлаш жамоат фонди томонидан 2013 йилнинг декабрь ойида эълон қилинган эди. Уни ўтказишдан мақсад Президентимиз раҳнамолигида мамлакатимизда фуқаролик жамиятини шакллантириш ва нодавлат нотижорат ташкилотлари учун барча зарур шароитларни яратиш бўйича амалга оширилаётган давлат сиёсатининг самараларини ОАВда кенг ёритишдан иборатдир.\nЎзбекистон нодавлат нотижорат ташкилотлари миллий ассоциацияси кенгаши раисининг ўринбосари Н.Миродилова, Ўзбекистон Журналистлари ижодий уюшмаси раиси Ш.Ғуломов ва бошқалар юртимизда ижтимоий ҳаётни фаоллаштиришга доир катта ишлар амалга оширилаётганини таъкидлади. Фуқаролар давлат ва жамиятни бошқаришда иштирок этиш ҳуқуқига эга, нодавлат нотижорат ташкилотлари фаолияти тартибга солинмоқда, уларнинг ҳуқуқлари ва қонуний манфаатларига риоя этилиши таъминланаётир.\nИстиқлол йилларида мамлакатимизда «Кучли давлатдан – кучли фуқаролик жамияти сари» тамойилини изчил амалга ошириш учун ҳуқуқий ва ташкилий асос бўлиб хизмат қилаётган икки юздан зиёд қонун, давлат дастурлари амалиётга жорий этилди. Давлатимиз раҳбари ва Вазирлар Маҳкамасининг бу борадаги ишларни янада такомиллаштиришга қаратилган қарорлари босқичма-босқич қабул қилинаётир. Президентимиз томонидан илгари сурилган Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида фуқаролик жамияти институтларининг мақомини ошириш, уларнинг мамлакатимиз ижтимоий-сиёсий ҳаётида кенг иштирокини таъминлашга алоҳида эътибор қаратилган.\nТадбирда кўрилаётган чораларнинг барчаси нодавлат нотижорат ташкилотларини жадал ривожлантириш, уларни демократик қадриятлар, инсон ҳуқуқлари, эркинлиги ва қонуний манфаатларини ҳимоя қиладиган муҳим омилга айлантиришга кўмаклашаётгани таъкидланди. Сўнгги уч йилда бундай ташкилотлар сони 22 фоизга кўпайди ва айни пайтда 6 мингдан ошди. Улар таълим, экология, соғлиқни сақлаш, маданият, аҳолини ижтимоий муҳофаза қилиш ва бошқа соҳаларда самарали фаолият кўрсатиб, ижтимоий-гуманитар тараққиётга доир муҳим вазифаларни муваффақиятли ҳал этмоқда.\nМамлакатимиз оммавий ахборот воситалари демократик ислоҳотларни янада чуқурлаштириш жараёнини кенг ёритишда фаол иштирок этаётир. Телевидение, радио, газета ва журналлар, веб-сайтларда нодавлат нотижорат ташкилотлари фаолияти, улар ҳаётга татбиқ этаётган лойиҳаларга бағишланган янгиликлар ва таҳлилий материаллар, кучли фуқаролик жамиятини шакллантиришда ННТларнинг ҳиссаси мунтазам ёритиб борилмоқда.\nТашкилотчиларнинг сўзларига кўра, танловга 2013 йилда чоп этилган тўрт юздан ортиқ ижодий иш тақдим этилган. Махсус комиссия ғолибларни аниқлашда соғлиқни сақлаш, атроф-муҳитни муҳофаза қилиш, аҳолини, хусусан, ёшларни ижтимоий ҳимоя қилиш масалалари ҳамда бошқа жиҳатлар очиб берилган ишларга алоҳида эътибор қаратди.\nМатбуот анжуманида ННТлар фаолиятини босма нашрлар ўртасида энг кўп ва фаол ёритган энг яхши таҳририят ва журналистлар тақдирланди. Ғолибларга диплом ва совғалар топширилди.


28.08.2020 - 19:23\nБугун, 28 август куни соат 10:00 да Мирзо Улуғбек мадрасаси ташкил этилганининг 600 йиллиги муносабати билан Регистон майдонида "Самарқандда таълим тарихи" кўргазмаси очилди.\nКўргазма давомида турли даврларда таълим тизимининг шаклланиши ва ривожланиши, унинг шакли, тизими, моддий таъминоти ҳақида батафсил маълумот берилади.\nБатафсил Регистон майдонида "Самарқандда таълим тарихи" кўргазмаси очилди\nЧуқурйўл кўчасида иш бошлаш учун старт берилди\n28.08.2020 - 13:12\nСамарқанд шаҳридаги Чуқурйўл кўчасини тўлиқ таъмирлаш ва у ерда юзага келадиган сув тошқинини олдини олиш мақсадида иш бошланди.\nБатафсил Чуқурйўл кўчасида иш бошлаш учун старт берилди\nАбитуриентларга қандай шароит яратилмоқда?\n28.08.2020 - 08:30\nКеча Самарқанд вилояти ҳокими Эркинжон Турдимов олий таълим муассасаларига ўқишга кириш тест синовларини ўтказиш учун белгиланган ҳудудларда олиб борилаётган тайёргарлик ишлари билан танишди.\nБатафсил Абитуриентларга қандай шароит яратилмоқда?\nСайтдаги охирги маълумот киритилган сана: 15.05.2021


MaLomat - 31 Июля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Sheshanba, 19.10.2021, 16:10\nГлавная » 2013 » Iyul » 31 » MaLomat\n"Онамдан қолган дунё" туркумидан\nШу кунларда қувончимиз ичимизга сиғмасди: оиламизда қиз туғилди! Ундан аввал онамнинг икки фарзанди нобуд бўлгани боис жони тошдек қаттиқ бўлсин деб бувим қизалоққа Тошгул дея ном қўйдилар. Ҳартугул бувим ният қилганларидек, у соғлом ўса бошлади. Эндигина икки ёшга тўлганида қувончимизга қувонч қўшиб учинчи қиз дунёга келди. Биз энди оилада уч ўғил, уч қизмиз! Адабиётга, шеъриятга меҳри баланд онам Зулфияхонимга ҳавас қилиб, навбатдаги қизчаларига Зулфия деб исм қўйдилар. У шунчалик чиройли эдики, термулиб тўймас эди киши. Билмадим унда қандай сеҳр бор, отам уни барчамиздан аъло кўрардилар. Сингилчам аста-секин улғайган сари чиройига чирой қўшилиб, янги-янги кўринишлари билан ҳаммани ўзига жалб қиларди. Унинг вазмин ҳаракати, салмоқлаб сўзлаши катталарга ўхшаб кетарди.\nҚизалоқ икки ёшга етганда эса оиламизда тўртинчи ўғил туғилди. Бу билан уйдагиларнинг Зулфияга бўлган меҳри ортса ортдики, зинҳор камайгани йўқ. Сингилчам тўрт ёшга тўлганда шеър ёдлашга қизиқар, эртаклар айтиб беришни сўрар, радиодан эшитган "ёр-ёр"ларини хиргойи қилиб юрарди:\n–Токчадаги қайчини занг босибди, ёр-ёр,\nЭрга чиққан синглимни ғам босибди, ёр-ёр.\nСинглим тушган жойларга ой бўлайин, ёр-ёр,\nЭшигидан оқиб ўтар сой бўлайин, ёр-ёр...\nУнинг ширин тилда айтаётган "ёр-ёр"лари камондек қайрилган қошлари-ю, шу қошларга тегиб турган киприклари, бошида телпак мисол қўнғироқ сочлари, оппоқ юзларидаги қизиллик – бари атрофдагилар диққатини ўзига тортмай қўймасди.\nНоябр ойининг охирлари эди. Кун анча совуқ, қўлбола печлар ёқилган. Эртага мактаб томонидан пахта йиғим-теримига кетган болалар ҳашардан қайтади деб ҳамма тараддудда. Бизнинг оиламиздаги катта ўғил ҳам ҳашарга кетганди. Ўша пайтлар аҳоли ўртасида юқумли грипп тарқалиб, тўртинчи ўғлимиз ҳам шу дард билан оғриган. Зулфия эса эрталабдан этикчасини олиб келиб печ ёнига қўйди-да:\n– Мен ҳам эртга пахтачиларни кутиб олишга чиқаман, этигим иссиқ бўлиб турсин, – деди.\nҲар саҳар ишга жўнай туриб уни битта ўпиб хайрлашардим. Бу эрта ҳам ўша одатимни такрорлар эканман, хаёлимда сингилчамнинг ранги оқаргандек, кўзлари маъюс, юзлари сўлғин. Тушгача қўлим ишга бормади, уйга қайтдим. Зулфия печ олдида ғужанак бўлиб ётарди. Уни турғазмоқчи бўлдим. Кўзларини очарди-ю, туришга ҳоли йўқ эди. Кечга яқин онам атала пиширдилар-да:\n– Зулфияжон, атала ейсанми? – дедилар.\n– Ҳа, – деди эринибгина.\nОнам бир пиёла атала бердилар. Ичди-ю, яна ётди.\nКечга бориб тўртинчи ўғлимизнинг ҳарорати кўтарилиб, безовта бўла бошлади. Уни кўрсатиш учун дўхтир чақирдик. Келган шифокорлар ҳар иккаласини касалхонага олиб боришни маслаҳат беришди. Ота-онам икки фарзандларини олиб жўнадилар. Биз уйда бувим билан қолдик. Орадан уч соатлар ўтди чамаси, кеч соат ўн бирларда қўшнимиз келиб, отам телефон қилганини, бир адёл олиб боришимиз лозимлигини, кичкинтойлардан бири "бўлмаганини" айтди.\n– Қайси бири? – сўрадим жон ҳолатда.\nБу жавобдан қулоқларим битиб қолди. Бошимга осмон қулади гўё, анча вақтгача ўзимни йўқотиб қўйдим. Бувимнинг "у ким?" деган овозидан ўзимга келгандек бўлдим-у, лекин карахт эдим. Кўзларимдан жавдираб ёш оқар, томоғимга бир нарса тиқилган, бувимга гапиролмас эдим.\nАдёлни олиб, касалхонага бордик. У ерда онам букилиб қолган, ўн ёшга қаригандек, отамнинг боши кўтарилмас эди. Шифокор Зулфиянинг бошида туриб, унинг семиз, оппоқ оёқларини ушлаганча ўзича гапирарди:\n– Нима қилдиларинг буни, нега дарров олиб келмадиларинг?\nОнам мажолсиз ҳолда жавоб қилдилар:\n– Ахир... бу бир-икки кун касал бўлиб ётган бўлса экан, бирор безовта бўлган бўлса экан, мен олиб келсам...\n– Томоғидан бўғма касаллиги теккан, – деди дўхтир, – вақт ўтган.\n– Бир кунда-я? – ҳайратландим.\n– Наҳот бир кун ётган бўлса?! – ажабланди ҳамон синглимнинг устида бош эгиб ўтирган дўхтир.\nЎша дамда у бир ночор одам бўлиб кўринди кўзимга; ўз касбидан минг-минг пушаймондек, шу қизчани сақлаб қололмагани учун ўзидан ўзи нафратланаётгандай...\nШундай қилиб отам билан онам Зулфияни олиб, уйга қайтдилар. Мен касалхонада – кичик укам ёнида қолдим. Кечани мижжа қоқмай ўтказдим. Эндигина ғира-шира тонг ота бошлаганда эса ёнимдаги каравотда боласини олиб ётган янгамдан укамга қараб туришини илтимос қилдим-да, уйга қараб югурдим. Хаёлимда синглим тирилиб қолгандек, яна бир хаёл уни бошқа кўролмаслик даҳшати.\nУйга келсам, эрталабдан бир-икки қариндошлар йиғилган, синглимни уй тўрига ётқизиб қўйишибди. У гўё ширин уйқуда эди. Жон ҳолатда бориб қучдим. Қўйворгим келмас уни, қариндошлардан бири елкамдан тутиб кўтармоқчи бўлди:\n– Ўт бу ёққа, тентаклик қилма!\nУндан ажралгим йўқ эди. Йиғлашдан кўзлари шишиб кетган, тирик мурдага айланган онам оҳиста мен томон сижидилар-да, бошимни силаб, секин оғушларига олдилар. Менинг эса хўрлигим келиб, илк маротаба ночорлигимни ҳис қилганча ҳўнграб йиғлаб юбордим.\nСинглимни қабрга қўйган кунимиз теримчилар қайтди. Ўша куни маҳаллада ҳар хил мишмиш тарқалди:\n– Кечагина ўша қизчани биз эшик олдида кўрган эдик, зинадан йиқитишган бўлса керак. (Уйимиз икки қаватли эди).\n– Фалончининг қизи деразадан тушиб кетибди.\n– Машина уриб кетибди.\n– Шу аёлнинг бир балоси бор-ов, болаларини бўғиб ўлдириб кетади.\nБу узунқулоқ гаплар бир тараф бўлди. Энг ёмони кичкина укамни касалхонадан олиб келганимиздан кейин бошланди. Уйимиз тўрида катта шкаф қўйилган бўлиб, Зулфия ва митти укам ўшанинг ичига кириб бекинмачоқ ўйнарди. У шкаф ичини бориб ахтарар, бешик орқасини ҳам кўрар, "опа қани?" деб дод соларди. Бир томондан оғзига кучи етмаган мишмишчиларнинг маломати-ю, иккинчи тарафдан укачамнинг хатти-ҳаракати онамни адойи тамом қилди. Гулдек очилиб-сочилиб, бир гапириб, ўн куладиган онам одамови бўлиб қолдилар. Одамлар орасидан, давралардан ўзларини олиб қочар, ҳатто қўшнилар уйига чиқишдан истиҳола қилар, келин тўйлардан умуман оёқ узиб қўйдилар. Бир нарсалари бўлиб, болаларни бўғиб кетишига ўзлари ҳам ишонгандай гўё...\nНафақат онам, балки отам ҳам анча ёшга қаригандек эдилар. Мен-ку ҳали-бери ўзимга келолмасдим. Куну тун уйнинг аллақайси бурчагидан Зулфия чиқиб келаётгандай бўлар, хаёлан у билан суҳбатлашардим. Ҳатто тушларимда у билан ўйнаб ўтириб, бирданига йўқотиб қўярдим-да, уни чақирганча бақириб уйғониб кетардим. Онам бу аҳволимдан анча хавотирда эдилар.\nШу тахлит орадан олти ойлар ўтиб, оилада бешинчи ўғил туғилди. Унга Тошпўлат деб исм қўйишди. Уч йилдан кейин эса олтинчи ўғил! Ҳар бир ўғиллари туғилганда онам йиғлардилар "Шу қиз бўлса бўлмасмиди!" деб.\nХуллас, олти ўғил, икки қиз ўсиб-улғайдик. Йиллар ўтиб, онам аста-секин одамларга қўшиладиган бўлсалар-да, ўша маломат заҳри, фарзандлар доғи катта асорат қолдирди. Бўқоқ деган тузалмас дардга учрадилар онам. Куйинди бўлган юраклари кун сайин фаолиятини сусайтириб борарди. Биз она бўлиб, фарзанд қадрини англайдиган дамда ҳам онам билан суҳбатлашиб ўтириб, бот-бот ўша маломатли кунларни эслаб, беихтиёр бошлари эгилиб, қадлари букиларди. Бу маломат асоратлари онамда то сўнгги кунларигача сезилиб турди. Ёнларида суҳбатлашиб ўтирган одам онамнинг оғзидан куйиндининг ҳиди келаётганини ҳис қиларди. Ичишга фақат муздек нарса сўрардилар.\nМен ўз онам мисолида чиндан-да инсоннинг юраги куйиши, жигари кабоб янглиғ бўлиши мумкинлигини кўрганман.\nКатегория: Qiziqarli malumotlar | Просмотров: 755 | | Рейтинг: 5.0/1


«Реал» ортидан «Барселона» ҳам «Манчестер Сити» жамоаси ҳужумчиси Серхио Агуэрони трансфер қилиш учун ҳаракат бошлади.\nMarca нашри хабарига кўра, аргентиналик бу ҳужумчи жамоасининг асосий таркибидаги ўрнини йўқотгач, испан грандларининг эътибори унга қаратилди. «Реал» анча вақтлардан буён ушбу футболчини қўлга киритишга ҳаракат қилиб келади, аммо каталонияликлар клуби етакчиси Лионель Месси ҳам ўз дўсти билан бир жамоада ўйнашни истайди.\nБундан аввалроқ Агуэро мавсум охирига қадар «Манчестер Сити»га ёрдам беришда давом этишини, ёзда эса келажаги бўйича қарор қабул қилишини айтганди. Ушбу 28 ёшли футболчининг «Манчестер Сити» билан шартномаси муддати 2019 йилга қадар. Жорий мавсумда у АПЛнинг 18 ўйинида майдонга тушиб, 11 гол урган (3таси пенальтидан).\nБундан олдинроқ ушбу ҳужумчига «ПСЖ» ва «Челси» ҳам жиддий қизиқиш билдираётгани хабар қилинганди.\nБарселона Реал Агуэро


“Лаборатория Касперского” Бразилияни кибержиноятчилар учун энг мақбул жой деб атади\n00:21 / 24.11.2015\n“Лаборатория Касперского” тадқиқоти натижаларига кўра дунёдаги киберҳужумлар спецификасига кўра Бразилия кибержиноятчилар учун энг мақбул жой деб тан олинди. Бу ҳақда “Газета.Ru”га тушган матбуот-баёнотида хабар берилмоқда.\n2014 йилда Бразилия молиявий ҳужумлар нуқтаи назаридан энг хавфли мамлакат деб топилган. Бразилиянинг ChePro оиласига мансуб “троян” вируси Zeus’дан кейин дунёда тарқалганлиги бўйича иккинчи вирус бўлган. Энг кўп ҳужум қилинган компаниялар рўйхатига айнан Бразилия компаниялари ва брендлари кирди. Фишинг ҳужумлар бўйича мамлакат биринчи ўринни эгаллади.\nБразилиялик кибержиноятчилар Шарқий Европадан олинган ҳужумлар усулларини қўллайдилар. Қоида бўйича, бу ҳужумлар интернет-провайдерлар, модем ёки тармоқ қурилмаларига ёки миллий тўлов тизимлари ва давлат муассасаларининг ахборот технологиялари ресурсларига қилинадиган ҳужумлардир.\nБразилия банклар федерацияси маълумотларига кўра, 2012 йилда маҳаллий банклар интернет-банкинг, телефон ёки банк карточкаларини клонлаштириш ёрдамида амалга оширилган фирибгарлик натижасида 1,4 млрд реал (500 млн доллар) йўқотганлар.


Ўзбекистонда хорижга чиқиш учун алоҳида паспортлар берилади, биопаспорт муомаладан чиқарилади — Ishonch Gazetasi\nЎзбекистонда хорижга чиқиш учун алоҳида паспортлар берилади, биопаспорт муомаладан чиқарилади\nЎзбекистонда хорижга чиқиш учун алоҳида паспортлар жорий қилинади, ҳозирда амалда бўлган биометрик паспортлар чет эл паспортлари деб тан олинмайди ва босқичма-босқич ID-карта жорий этилиши муносабати билан муомаладан чиқарилади.\nВазирлар Маҳкамаси ҳузуридаги Давлат персоналлаштириш маркази директори Нажмиддин Тўрахўжаев «Газета.uz» нашрига маълум қилишича, хорижга чиқиш учун белгиланган тартибда алоҳида ранг ва шаклдаги паспортлар берилади.\n2018 йилги Давлат дастури лойиҳасида миллий паспортни хорижга чиқиш паспорти сифатида тан олиш таклиф қилинган бўлса ҳам, ҳужжатнинг тасдиқланган талқинида ушбу банд олиб ташланган. Айни пайтда фуқаролик паспортини ID-карталар билан алмаштириш банди тасдиқланиб, жараён босқичма-босқич амалга оширилади.\nЭслатиб ўтамиз, хорижга чиқиш паспортларини жорий этишни 2019 йил 1 январдан бошлаш режалаштирилган. Паспорт 10 йил муддатга берилади. Шунингдек, 2019 йил 1 январдан икки йил муддатга берилувчи хорижга чиқиш стикерларини (ОВИР) расмийлаштириш талаби бекор қилинди.\n2019 йил 1 январдан сўнг виза режими мавжуд мамлакатларга чиқишда хорижга чиқиш муддати тугамаган миллий паспортлардан фойдаланиш мумкин. Виза талаб қилинмайдиган давлатларга чиқишда эса амалдаги паспортдан 2021 йил 1 январгача фойдаланилади.\nНажмиддин Тўрахўжаев нима учун амалдаги паспорт хорижга чиқиш ҳужжати сифатида тан олинмагани бўйича саволга қуйидагича жавоб қайтарди: «Чиқиш ҳужжатини расмийлаштириш тартиблари ички паспортни расмийлаштириш тартибларидан фарқ қилади. Бундан ташқари, хорижга чиқиш паспорти тузилиши ва саҳифалари сони билан ҳам фарқ қилади».\nДавлат персоналлаштириш маркази директори ID-карталар жорий этилиши ҳақида сўзлар экан, 20 мартгача идентификация карталарини босқичма-босқич жорий этишни кўзда тутган норматив-ҳуқуқий ҳужжат лойиҳаси ишлаб чиқилишини маълум қилди.\n«Биз ID-карталар жорий этилишини тўлиқ қўллаб-қувватлаймиз, улар фойдаланиш учун қулай. Бироқ тегишли инфратузилмаларни яратиш учун бироз муддат керак, технологик жараёнларни ҳисобга олиш лозим», — дея ойдинлик киритди у.\nАдлия вазирининг биринчи ўринбосари Нодиржон Жўраев ҳам ID-карталар босқичма-босқич жорий этилишини тасдиқлаган. Амалдаги фуқаролик паспортлари муддати тугаши билан шахсни тасдиқловчи ҳужжат сифатида расмий ҳужжат бўлган идентификация карталари тақдим этилади.\n«УШБУ ЖОЙНИНГ ХЎЖАЙИН ЖИНИДАН ПАНОҲ СЎРАЙМАН»


Қаршида божхона ходими “Йилнинг энг фаол бошланғич ташкилот етакчиси” номинациясида ғолиб деб топилди\nҚаршида божхона ходими “Йилнинг ...\nЮртимизда Ўзбекистон Республикаси Қуролли Кучлар ташкил этилганлигининг 27 йиллиги ҳамда Ватан ҳимоячилари кунини кенг нишонлашга бағишланган тадбирлар бўлиб ўтмоқда.\nАна шундай тадбирлардан бири Қарши шаҳрида Ўзбекистон Ёшлар иттифоқи Қашқадарё вилоят кенгаши ҳарбий қисм ва муассасалардаги ёшлар етакчиларининг 1-форуми бўлиб ўтди. Мазкур форумга вилоятдаги барча ҳарбий соҳалардаги Ёшлар иттифоқининг бошланғич ташкилот етакчилари қаторида вилоят божхона бошқармасида хизмат олиб борувчи 15 нафар ёш ходимлар ҳам фаол иштирок этишди.\nТадбир аввалида, ҳарбий соҳа вакиллари қатор номинациялар бўйича диплом, сертификат ҳамда қимматбаҳо совғалар билан тақдирландилар.\nҚувонарлиси, ушбу форумда “Йилнинг энг фаол бошланғич ташкилот етакчиси” номинацияси бўйича ғолиблигига вилоят божхона бошқармаси ходими Б.Норов муносиб топилди ва диплом билан тақдирланди. Шундан сўнг тадбирда Миллий Гвардия томонидан тайёрланган ҳарбий чиқишлар намойиши ҳамда санъаткорларнинг бадиий чиқишлари билан давом эттирилди.\nЎтказилаётган бундай тадбирлардан асосий мақсад ёшлар қалбида жасорат, мардлик ва шижоат каби фазилатларни шакллантириш, шунинг билан бир қаторда, уларда шарафли ва масъулиятли касбга қизиқишини янада оширишдан иборат.


Агробанк янги — “Agromarkaz” ва “Agrozamin – O‘zimizniki” платформаси лойиҳалари тақдимотини ўтказди\nАсосий/Сўнгги янгиликлар/Агробанк янги — “Agromarkaz” ва “Agrozamin – O‘zimizniki” платформаси лойиҳалари тақдимотини ўтказди\nНашр қилинган сана: 06.06.2022 14:20\n3 июнь куни Тошкент шаҳридаги Япон боғида Агробанкнинг ўз экотизими доирасидаги иккита янги лойиҳасининг тақдимоти бўлиб ўтди.\nТақдимотда етакчи олимлар, илғор фермерлар, тадбиркорлар, оммавий ахборот воситалари вакиллари, соҳага алоқадор ташкилотлар ва банк Бошқаруви, мутахассислари иштирок этишди.\nМаълумот ўрнида айтиш мумкинки, “Agromarkaz” қишлоқ хўжалигидаги сервислар ва “Agrozamin – O‘zimizniki” платформаси ҳисобланади.\n“Agromarkaz” қишлоқ хўжалигидаги барча зарур хизматларни жамлаб, соҳадаги жараёнларни янада мослашувчан ҳолга келтиради. “Agrozamin – O‘zimizniki” эса бутун мамлакат бўйлаб қишлоқ хўжалиги соҳаси, жумладан томорқа ер эгалари учун хизмат қилади.\n“Agromarkaz” — шахсий томорқа хўжаликлари эгалари учун хизматларни таклиф этадиган комплекс марказ ҳисобланади. Марказ хизматларидан:\nтоморқа ер эгалари;\nфермер хўжаликлари ва кластерлар ҳам фойдаланиши мумкин.\nМарказлар ягона “Agromarkaz” дизайни ва таниқлилик белгиси базасида қурилади ва жиҳозланади. Лойиҳа доирасида республиканинг 167 туманида шундай марказлар ташкил қилинмоқда.\n“Agromarkaz”нинг асосий фаолияти қуйидаги йўналишлар бўйича бўлимларни ўз ичига олади:\nAgrolab – ўсимлик ва тупроқ диагностикаси бўйича замонавий лаборатория. Ер унумдорлиги, озиқ моддаларнинг етиб бориши ва ўсимликлар томонидан ўзлаштирилиш даражаси, намликнинг мавжудлиги, ўсимликларни турли ҳашаротлардан ҳимоя қилиш ва уларни зарур маҳсулотлар билан таъминлаш каби хизматларни кўрсатади;\nАгромаркет – қишлоқ хўжалиги маҳсулотлари дўкони.\nАгроном, ветеринар ва лаборатория мутахассиси консультацияси.\nAgromarkaz тасарруфидаги мини-техника ёрдамида ферма ёки боғларда хизмат кўрсатиш;\nCall Center – ягона рақам бўйича маслаҳат ва хизматлар олишни ташкиллаштириш;\nАвтоматлаштирилган банк хизматлари маркази.\n“Agrozamin – O‘zimizniki” — бу фермер ва томорқа ер эгалари учун махсус чакана савдо платформаси. Рўйхатдан ўтган фойдаланувчиларга улар етиштирган ёки ишлаб чиқарган маҳсулотни тез ва осон сотиш имконияти тақдим этилади.\nХаридорлар эса ўзларига керакли товарни қулай қидирув тизими орқали топиши, буюртма қилиши ва сотиб олиши мумкин бўлади. Сервис каталоги аграр соҳа билан боғлиқ 100дан ортиқ йўналишларни ўз ичига олади. Савдо платформасидан веб-сайт, шунингдек, “Android и iOS” мобил иловалари орқали фойдаланиш мумкин.\nПлатформада агробизнесни ривожлантиришга йўналтирилган қатор хизматлар жорий этилган.\nЕр эгаларига қишлоқ хўжалиги соҳасидаги экспертлар билан тўғридан-тўғри боғланиш имкониятини берувчи Онлайн-консультант хизмати йўлга қўйилгани айтилди. Рўйхатдан ўтган фойдаланувчилар муайян соҳадаги малакали мутахассислар, масалан, агроном ёки ветеринарлар консультациясидан фойдаланиши мумкин. Суҳбат онлайн-видеоконференция ёки чат орқали ёзма шаклда ўтказилади.\n"Агробанк" АТБнинг Ўзбекистон Қишлоқ хўжалиги вазирлиги, Тошкент давлат аграр университети билан ҳамкорликда амалга ошираётган «Фермерлар мактаби» лойиҳаси ҳам бир ёшга тўлгани маълум қилинди.\nБир йил давомида ушбу мактабда ўқиш истагини билдирган 15 мингдан ортиқ ёшлардан аризалар қабул қилинган. Тест синовларидан ўтган 580 нафар тингловчи эса бу ерда аграр тармоққа тегишли билимларини ошириб, битирувчи мақомига эга бўлди.


КАСБИМ БИЛАН ФАХРЛАНАМАН - Ўзбекистон овози газетаси\nСветлана СОН, Қорақалпоғистон Республикаси 1-Меҳрибонлик уйи директори, II даражали «Соғлом авлод учун» ордени соҳиби:\n— Таълим тизими бугун шиддат билан ривожланиб бормоқда. Шу аснода ўқитувчи ва мураббийларга муносабат ҳам, талаб ҳам кучаймоқда. Хусусан, Президентимизнинг жорий йил август ойидаги қарорига биноан бошланғич ва юқори синф ўқитувчиларининг маошлари тенглаштирилди. Янги йилдан бошлаб мутахассис ўқитувчиларнинг оширилган ойлик иш ҳақи миқдори 54 фоизга, олий тоифали педагогларники эса 64 фоизга етади.\nАйниқса, педагог ходимларга намунавий арзон уй-жойлар, автотранспорт воситалари билан таъминлаш мақсадида узоқ муддатли имтиёзли кредитлар берилиши барчамизни бирдек қувонтирди. Бундай эътибор ўқитувчиларнинг бор куч-ғайратини ўғил-қизларимизнинг таълим-тарбиясига қаратишга, таълимнинг сифати ва даражасини замон талаблари асосида оширишга, бу соҳада фаолият кўрсатаётган барча фидойи инсонлар учун муносиб меҳнат шароитларининг яратилишига олиб келмоқда. Куни кеча Президентимизнинг яна бир фармони билан таълим-тарбия тизимида алоҳида ўрнак кўрсатган ходимлардан бир гуруҳи мукофотланди. Масъулиятли ва шарафли касб эгаларининг меҳнати яна бир бор эътироф этилди.\nМенга қўнғироқ қилиб, зудлик билан пойтахтга, Тошкентга келишим зарурлигини айтишди. Очиғи, мукофотланишим хаёлимга ҳам келмаганди. Давлатимиз раҳбари томонидан юксак мукофот — II даражали «Соғлом авлод учун» ордени билан тақдирландим. Бу 1-октябрь Ўқитувчи ва мураббийлар кунига олган энг катта совғам бўлди. Ўша куни бутун ҳаётим бирма-бир кўз ўнгимдан ўтди. Беихтиёр Олий таълим даргоҳига юксак орзулар билан қадам қўйган палладан тортиб, бугунги кунгача қилган ишларимни сарҳисоб қила бошладим. Энг муҳими, фарзандларим — меҳрибонлик уйи тарбияланувчиларига қилган озгина меҳнатим шунчалик юксак баҳолангани зиммамга катта масъулият юклаётганини ҳис этдим. Шарафли ва масъулиятли касбни танлаганимдан фахрландим.\nШу ўринда ўзим фаолият олиб бораётган 1-Меҳрибонлик уйи ҳақида ҳам тўхталиб ўтсам. Айни вақтда муассасамизда 130 нафарга яқин бола таълим-тарбия олмоқда. Жорий йилнинг ўзида энг замонавий компьютерлар, тикув машиналари олиб келинди. Ҳар бир боланинг қизиқишига қараб, махсус тўгаракларга жалб қилинган. Футбол жамоамиз эса республика миқёсида ўтказилаётган мусобақаларда биринчиликни қўлдан бой бермай келяпти. Ишонч билан айта оламанки, менинг болаларим ҳар жиҳатдан ўрнак қилиб кўрсатишга муносиб ўғил-қизлардир. Уларга боқиб, ҳаётим бекорга ўтмаётганидан мамнун бўламан. Ҳар бир ота-она болаларига яхши таълим-тарбия беришни, уларнинг камолотини кўришни ният қилади. Мен ҳам фарзандларим қалбига Ватанга меҳр туйғуларини шакллантиришни, улар ҳар томонлама баркамол инсонлар бўлиб вояга етишини ўйлайман. Шу мақсад йўлида жамоамизнинг ҳар бир аъзоси сидқидилдан меҳнат қилмоқда.


БАЛАЛАРДЫҢ БОС ЎАҚЫТЛАРЫ МАЗМУНЛЫ ӨТПЕКТЕ » Aqmang'i't tan'i' gazetasi'\nБүгинги күнде келешегимиз болған жас әўладларымызға мәмлекетимиз тәрепинен олардың билимли ҳәм саўатлы ҳәр тәреплеме шыныққан ҳәм түрли кәсип үйрениўлери ушын кең имканиятлар жаратылған.\nОрайымыз 2014-жылы барлық заманагөй қолайлықларға ийе жаңа имаратқа көшип өтти.\nОрайымызда 12 дөгерек жумыс алып бармақта. Оларда 330 оқыўшы балалар өзлери қәлеген кәсиплери бойынша өнер үйренбекте. Оларға 3 жоқары мағлыўматлы, 9 орта мағлыўматлы педагоглар өнер сырларын үйретпекте. Жыл даўамында белгиленетуғын байрам сәнелеринде орайымызда түрли таңлаўларға белсене қатнаспақта. Олардан атап өтетуғын болсам Атабек Қойлыбаев Республикалық «Бәркамал әўлад» балалар орайы тәрепинен өткерилген «Қуяшлы үлкем» таңлаўының екинши басқышында «Ең билимли қатнасыўшы» бағдарында жеңимпаз болды. Орайымыздың «Жас сүўретши» дөгереги ағзасы Нилуфар Атамуратова болса «АИЖС ҳәм нәшебентликке қарсы бирлесейик» таңлаўының екинши басқышында «Ең жас дөретиўши» бағдары жеңимпазы болды.\nСаламат ана ҳәм бала жылы мәнәсибети менен районлық медицина бирлеспеси шыпакерлери қатнасыўында ушырасыў ҳәм сәўбетлесиў кешелери турақлы түрде өткерилип келинбекте. Жасларымыз ҳәр тәреплеме саламат болып камалға келиўлери ушын дөгерек оқыўшылары арасында «Қуўнақ стартлар», «Ким епшил ҳәм ким шаққан» спорт жарыслары өткерилип келинбекте.\nБундай илажлар өз-өзинен балаларда Ўатанға мухаббат сезимин раўажландырып, ҳәр бир күниниң мазмунлы ҳәм оннан үнемли пайдаланған ҳалда жаңадан-жаңа билимлерин ийелеўлерин үйретеди.\nОқыўшыларымыз жазғы дем алыс күнлери болса да, өзлериниң бос ўақытларын зая өткермей ҳәр күни келип өнер үйренбекте.\nСолай екен, бизиң орайымыз педагоглары да, олардың исенимин ақлап, олардың өнер үйрениўлери ушын аянбай билим ҳәм тәжирийбелерин бериўден шаршамайды.\n«Бәркамал әўлад» балалар орайы директоры


Андижонда 11 та тўй карантин қоидаларига зид равишда ўтказилгани аниқланди\n08.09.2020 | 17:50\nАндижон вилоятининг қатор туманларида 1 август кунидан 7 сентябрь кунига қадар ўтказилган тўй маросимларида карантин қоидаларига риоя этилмагани аниқланди. Бу ҳақда Андижон вилояти ИИБ ахборот хизмати хабар берди.\nВилоят ИИБ ходимлари Қўрғонтепа, Марҳамат, Асака, Жалақудуқ, Шаҳрихон ҳамда Хўжаобод туманларида ўтказилган жами 11 та тўй маросимида белгиланган карантин талабларига риоя этмаслик ҳолатлари аниқлаган. Гарчи тўйда қатнашувчи фуқаролар сонини 30 кишидан оширмаслик тўғрисида профилактик суҳбатлар ўтказилиб, огоҳлантириш хатлари олинган бўлса-да, уларни бузиш ҳолати содир бўлган.\nМазкур ҳолатлар юзасидан Маъмурий жавобгарлик тўғрисидаги кодекснинг 54-моддаси 2-қисмига асосан маъмурий ҳужжатлар расмийлаштирилиб, тегишли тартибда қонуний чора кўришлик учун Андижон вилояти санитария-эпидемиология осойишталик марказига юборилган.\nЭслатиб ўтамиз, Республика махсус комиссиясининг қарорига кўра, меҳмонлар сони 30 нафардан ошмаган ҳолда тўй ва маросимлар ўтказишга рухсат этилган.\nАввалроқ Олотда 150 кишилик тўй маросимини ўтказган фуқарога салкам 4,5 миллион сўм жарима белгилангани хабар қилинган эди.


ЗИРАВОРЛАР ХАҚИДА ҚИЗИҚАРЛИ ФАКТЛАР - 2\nХамма даврларда зираворлар олтинларга, мўйнага ва ипакка тенглаштирилган. Қанчалаб инсонлар зираворлар сирини ўзлари билан олиб нариги дунёга равона бўлган. Айнан зираворлар учун (олтинлар учун эмас) денгиз қароқчилари катта-катта кемаларга хужум уюштиришган. Қуйида бу қадрли зираворлар тўғрисида қизиқарли фактлар келтирамиз.\n1. Кадимги Грецияда дафна (лавр) барги муқаддас хисобланган. Лавр баргидан тайёрланган гулчамбарга салтанат ва ғалаба тимсоли сифатида қаралган. Куёш худоси Аполлон хеч қачон бошидаги лавр баргагидан айрилмаган. Олимпиада чемпионлари бошига хам лавр гулчамбари кийдирилган.\n2. Куркума таркибида черникага қараганда 10 марта кўп антиоксидант мавжуд бўлиб, у кўпинча шафраннинг арзон ўринбосари сифатида қўлланади.\n3. Ўрта даврларда мускат ёнғоғини ўғирлаган инсонларни қўлларини танасидан жудо қилиниб, шафранни қалбакилаштирганлар ўлим жазосига тортилган.\n4. «Мохито» коктейли таркибига ялпиз ва кинза киради.\n5. Александр Македонский жанглардан орттирилган жарохатларини тез битиши учун шафранли ванналар қабул қилган.\n6. Бир фунт мускат ёнғоғи ХII асрларда Лондонда 8 та сигирдан қиммат турган.\n7. Мексикада ацтеклар ўз хукмдорларига солиқни ваниль билан тўлашган.\n8. Занжабил номи санскрит тилидан - «шох шаклида» деб таржима қилинади. Хақиқатда бу зираворнинг илдизи хайвон шохини эслатади. Занжабилни ёзда ичиш тавсия этилади.\n9. Хиндистонда зираворларни ароматини кучайтириш мақсадида бироз қўғиришади. Кўғирилган зираворлар аралашмаси «масала» деб номланади.\n10. Қадимда туз илохий хисобланиб, худоларга қурбонлик сифатида хам тортиқ қилинган. Туз сўзи русча - «соль», лотинча - sal дейилиб, «саломатлик» - salubritas ёки «эзгулик» - salus дея таржима қилинади.\n11. Хинд олимларини фикрича айрим зираворлар инсонларнинг негатив хусусиятлардан химоя қилар экан. Масалан, долчин, қалампирмунчоқ ва зирл (тмин) ўсимлиги инсонни қўрқувдан, занжабил, куркума ва арпабодиён – ғазаб ва хасаддан, занжабил, зирл, кардамон, қизил ва қора қалампир - қизғончиқлик, депрессия, қаътиятсизликдан химоя қилади.\n12. Колумб даврида пиёз шунчалик эъзозланганки хибсдаги французларнинг хар бири саккизтадан бош пиёзга алмаштирилган.\n13. Япон ошхонасининг зираворларилан бири васаби – ўзининг ўта ўткирлиги билан ажралиб туради. У суши ва сашими таомларига яшил паста кўринишида тортилади. Японларнинг фикрича бу зиравор хом балиқ билан захарланганда антидот вазифасини ўташи мумкин экан.\n14. Шарқда зираворларни жуда кўп миқдорда тановул қилишади. Бу европаликлар рационидан бир неча маротаба ортиқ. Шунга қарамай уларнинг соғлигида муаммолар юзага келмайди. Негаки табиат томонидан уларнинг ошқозони ўзига хос тузилган. Яъни уларнинг ошқозонида кўп миқдорда ва махсус шира (секретлар) ажралиб зираворларнинг ўткир таъсиридан химоя қилади.\nОктябр 20, 2017 1733 1 Рукн ДИЕТОЛОГИЯ\nЗИРАВОРЛАР ХАҚИДА ҚИЗИҚАРЛИ ФАКТЛАР - 3...\nНоя 06, 2017 2318\nЗИРАВОРЛАР ХАҚИДА ҚИЗИҚАРЛИ ФАКТЛАР - 1...\nСен 04, 2017 1517\nАвг 22, 2017 36737


Тўртта чемпионлик тикилган тўқнашувлар. Топ ўйинлар анонси\n19:05 / 27.04.2018\nЕвропада мавсум якунига яқинлашгани сари бир қатор қизиқарли, чемпионликка таъсир қилувчи учрашувлар кўпаймоқда. Жорий ҳафтада ҳам худди шундай учрашувлар бўлиб ўтиши кутилмоқда. Tribuna.Uz анъанавий равишда уик-энднинг энг муҳим учрашувлари билан таништирди.\nИНТЕР – ЮВЕНТУС (28 апрель, 23:45)\n«Ювентус» ўтган турда «Наполи»га ўз майдонида ютқазиб, вазиятни чигаллаштириб юборди. Энди туринликлар пешқадамликни сақлаб қолиш учун бирорта ҳам ўйинда мағлубиятга учрамасликлари керак бўлади. Аллегри жамоасининг сафар ўйинлари «Рома» ва «Интер»га қарши кечишини эътиборга олсак, вазият жуда жиддийлигини кўришимиз мумкин.\nБунинг устига, «Интер»га ҳам бу ўйинда очко сув ва ҳаводек зарур. Миланликлар 66 очко билан 5-ўринда боришмоқда ва кучли тўртликдаги Рим клубларидан атиги бир очко кам жамғаришган холос.\nТаркибларга эътибор берсак, «Интер»да йўқотишлар йўқ. «Ювентус» таркибида Кьеллини ва мавсум охиригача сафдан чиққан Де Шильодан ташқари, Клаудио Маркизио ёрдамидан ҳам фойдалана олишмайди.\nМиланда бўлиб ўтган сўнгги уч ўйинда «Ювентус» ғалаба қозона олмаганини эътироф этиш керак. Жамоаларнинг биринчи даврадаги тўқнашувида ҳам ҳисоб очилмаганди.\nМЮ – АРСЕНАЛ (23 апрель, 20:30)\nДеярли бир йил олдин бу жамоалар «Эмирейтс»да тўқнаш келишган, ўшанда «Арсенал» кучли тўртлик учун курашаётган, «МЮ» эса, ЕЧЛ га айланма йўлдан, Европа Лигасида ғолиб чиқиш орқали боришга уринаётганди. Айнан ЕЛдаги «Сельта» билан ўйинлар билан овора бўлган «Манчестер Юнайтед» Лондонга аралаш таркиб билан келганди.\nХудди шу ишни бу сафар «Арсенал» қилиши мумкин. АПЛдан тамоман умидини узган Арсен Венгер кетиш олдидан кейинги тренерга ЕЧЛ йўлланмасини мерос қилиш учун Европа Лигасини ютиш керак. Афсуски, «Атлетико» билан биринчи ўйин жуда умидли бошланган бўлса-да, якунда испанлар учун жуда қулай ҳисоб қайд этилди. Демак меҳмонлар бу ўйинда кўпроқ Мадридга сафар ҳақида кўпроқ ўйлашлари табиий.\nШундай бўлса-да, бу ҳам катта ўйин. «МЮ» ҳали расман кучли тўртлик масаласини ҳал қилмаган, шунингдек, Моуриньо 2-ўринни олишга ҳаракат қилишини яширмаяпти.\nБиринчи даврадаги ўйинда меҳмонлар ғалаба қозонишганди. Моуриньода орадан беш йил ўтиб, 2011/12 мавсумидаги Фергюсон сингари «Арсенал»ни бир мавсумда икки марта мағлубиятга учратиш имконияти бор.\nМайли, ўйин қизиқ бўлмаса ҳам, Арсен Венгерни «Олд Траффорд»да қандай кутиб олишлари ва кузатиб қўйишлари жуда қизиқ бўлса керак.\nДЕПОРТИВО – БАРСЕЛОНА (29 апрель, 23:45)\nБу ўйин турнир жадвалининг ҳар икки томонидан қараганда ҳам қизиқарли.\nБиринчидан, агар «Барселона» бу ўйинда ҳеч бўлмаса 1 очко оладиган бўлса, 25-маротаба Испания чемпионига айланади. Эл Классикода мадридликлар «коридор» ваъда қилишмаган бўлишса-да, ўша ўйинни чемпион сифатида бошлаш Вальверде шогирдларига ёқса керак.\nИккинчидан, «Депортиво» 18-ўринда бормоқда ва катта эҳтимол билан лигани тарк этадиган бўлиб турибди. Ла-Коруньяликлар фақат «Леванте»га етиб олишлари мумкин холос – орадаги фарқ 9 очкони ташкил этмоқда. Агар бу турда ушбу фарқ катталашса, «Депортиво» расман Ла Лигани тарк этади.\nГАЛАТАСАРОЙ – БЕШИКТОШ (29 апрель (21:00)\nБу ўйинни мавсумнинг финалига қиёслаш мумкин. Фақат бу финалда икки эмас, уч жамоа иштирок этади.\n«Галатасарой» 63 очко билан турнир жадвалини бошқармоқда. «Бешиктош» ҳисобида 62 очко бўлиб, улар иккинчи ўринга жойлашишган. Тахмин қилиш мумкинки, ушбу ўйин ғолиби мавсум тугашига 3 тур қолганда яққол фаворитга айланади.\nДуранг ҳар икки жамоани қониқтирмайди, зеро 3-ўриндаги «Истанбул Башакшеҳир» ҳисобида ҳам 62 очко бор. Яъни дуранг Туркия суперлигасида янги пешқадамга сабаб бўлиши мумкин. Башакшеҳирликларнинг ўйини бу учрашувдан уч соат олдин бўлиб ўтади. Демак, ўйин бошланмасдан «Истанбул» турнир жадвалига пешқадамга айланиб олиши, бу икки рақиб эса, уларни қувиб ўтиш учун бир-бирини ютишга ҳаракат қилиши жуда қизиқ ва кескин кечса керак.\n«Галатасарой» 6 ўйиндан бери «Бешиктош» билан дербида ғалаба қозона олмаётганини таъкидлаш керак. Декабрда ўтган сўнгги ўйинда ҳам «Бешиктош» 3:0 ҳисобида устун келганди.\nКРАСНОДАР – ЛОКОМОТИВ (30 апрель, 21:00)\nДушанба куни шунингдек, Россияда ҳам чемпион номи расман маълум бўлиши мумкин.\n«Локомотив» Краснодарга сафар қилади ва у ерда ғалаба қозонса, «темирйўлчилар»га ҳеч ким ета олмайди. Ҳозирда Сёмин шогирдларининг ЦСКА билан ўртадаги фарқи 6 очкони ташкил қилмоқда. Орадаги фарқ йўққа чиқарилса ҳам, ўзаро ўйинларда «Локомотив» (3:1, 2:2) устунроқ. Россия чемпионати регламентида очколар тенг бўлиб қолса, аввало, шу кўрсаткичга қаралади.\nЎз навбатида «Краснодар»га ҳам очко жуда зарур. Жамоа кучли учликка кириб, ЕЧЛ йўлланмасини қўлга киритишга ҳаракат қилмоқда. Ҳозирда краснодарликларни 3-ўрин билан уч очко ажратиб турибди холос.\nУшбу стадиондаги сўнгги 2 ўйинда «Локомотив» бир хил – 2:1 ҳисобида устун келганди.\n18:02 / 04.08.2020\nА Серия якунлари: Бошқача «Ювентус», Гасперини «болалари», энг яхши Дибала ва бошқа воқеалар\n23:42 / 01.08.2020\n«Арсенал» Англия Кубогида ғолиб бўлиб, Европа Лигасига йўлланмани қўлга киритди\n02:51 / 27.07.2020\n«Ювентус» – қаторасига 9-бор А Серия чемпиони\n18:44 / 19.07.2020\nЯнги давр юлдузлари: Мейсон Гринвуд


«ФАРЗАНДИМГА ЖАВОБ БЕРОЛМАЙМАН!..» | Суғдиёна биринчи аёллар электрон журнали\n«ФАРЗАНДИМГА ЖАВОБ БЕРОЛМАЙМАН!..»\nЁхуд «гуноҳимнинг меваси»\nГулмира, 35 ёш, Тошкент шаҳри:\n— Турмушга жуда ёш чиққанман. Ўн етти ёшимда ўзимдан ўн икки ёш каттага узатишганди. Саккиз йил бирга яшадим. Фарзандимиз бўлмади. Кейин ажрашдик. Йигирма беш ёшимда ота уйимга қайтиб келдим. Сал ўтмай эса бир йигит билан танишиб қолдим. Албатта, буни айтиш оғир, гуноҳим учун ҳануз тавба қиламан, аммо… Ўғлим гуноҳимнинг меваси. Буни ўзимдан бошқа ҳеч ким билмайди. Ҳатто ота-онам ҳам. Улар боламни эримники деб ўйлашади. Чунки болам борлигини билиб, эрим ярашиш учун келганди. Мен рад этганман. Болам эримга ўхшамаслиги табиий эди. Кейин эрим жанжал қилиши мумкин. Шундан қўрқдим.\nИшонасизми, ўша учрашган йигитим ҳам фарзанди борлигини билмайди. Шу дамгача бу сир умуман очилмайди, деб юрардим. Яқиндан бошлаб эса ўғлим сўрай бошлади:\n— Ойи, мени дадам билан учраштиринг. У кишини кўришни хоҳлайман.\nИлк марта шу гапни айтганида қотиб қолгандим. Нима дейман, ахир? Индамай қўя қолдим. Эшитмаганга олдим. Ўғлим ҳам қайта сўрамади. Лекин ҳозирги кунларда тез-тез саволга тутаяпти:\n— Ойи, менинг дадам ким? Нега бизни кўргани келмайди?\n— Мен буни хоҳламаганман. Чунки дадангнинг бошқа оиласи бор… — дедим охири.\nРост, у йигит аллақачон уйланган ва бола-чақали. Аммо мен ўғлимнинг бир умр отаси кимлигини билмай ўтиши адолатсизлик деб ўйлаяпман. Афсус, ҳақиқатни ҳам айта олмайман. Чунки ўша йигитга ўғлимнинг отаси эканлигини айтсам, ишонадими-йўқми? Ишонса ҳам оиласининг тинчи бузилади. Буни ҳам истамайман албатта. Хуллас, икки ўт орасида қолиб кетдим. Қандай йўл тутишга ҳайронман. Илтимос, менга тўғри йўл кўрсатинг…\nМаслаҳат: — Жуда чигал муаммо...(Ўйланиб) Бола отаси ким эканлигини билишга ҳақли. Аммо бундай вазиятда… Фарзандингизни ўз отаси олдига олиб борганингиз билан у тан олмаслиги мумкин. Яна шунинг орқасидан унинг оиласи бузилиши ҳавфи ҳам бор. Биринчи эрингизни кўрсатинг, дей, десам, у одам учун бу адолатсизлик ва Аллоҳ олдида ҳам оғир гуноҳ. Энг яхшиси, «отанг жуда узоқда, масалан, чет элда яшайди», деб расмини кўрсатинг. Бу болангиз учун ҳам тасалли бўлади. Уларнинг кўнгли биз ўйлагандан нозикроқ. Жароҳатлаб кўйишдан қўрқинг. Қолгани тақдир ҳукмига… Энг тўғри йўлни Худонинг ўзи кўрсатади.Twitter НравитсяSocButtons v1.5


08:41 28 Феврал 2020\n20:30 10.02.2020 Ҳавола олиш\nИжтимоий тармоқларда ўқитувчининг эҳтиётсизлиги билан ўқувчининг тирноғи узилиб тушганлиги акс этган фотосуратлар тарқалди.\nТОШКЕНТ, 10 фев – Sputnik. Бир оз аввал ижтимоий тармоқларда ўқитувчининг эҳтиётсизлиги билан ўқувчининг тирноғи узилиб тушганлиги акс этган фотосуратлар тарқалди. Халқ таълими вазирлиги хабарига асосан.\nНаманганда ўзини дарёга ташлаган аёлни қутқарган Миллий гвардия ходими қидирилмоқда\nИжтимоий тармоқларда кенг муҳокамаларга сабаб бўлган суратлар бўйича Халқ таълими вазирлигининг маълум қилишича, ҳолат жорий йилнинг 21 январь куни Самарқандда содир бўлган.\nУларнинг ортидан Д.Ш. ҳам эргашиб, синфхонадан чиқмоқчи бўлганида ўқитувчи К.У. ўқувчидан синфдан чиқмасликни талаб қилган ва жаҳл устида эшикни қаттиқ ёпган. Натижада эшикдан қўлини олиб улгурмаган ўқувчи Д.Ш.нинг ўнг қўл ўрта ва номсиз бармоқлари қаттиқ шикастланган.\nШу пайтнинг ўзида ўқитувчи ҳамда маънавий-маърифий ишлар бўйича директор ўринбосари А.Б.ўқувчини шифохонага олиб борган ва унинг онасига хабар берган.\nАёл ўз уйини болта ва президент сурати билан ҳимоя қилди – видео\nЛекин ўқувчи билан муносабатларда эҳтиётсизликка йўл қўйган ўқитувчига шаҳар халқ таълими бўлими мудири буйруғи ва Меҳнат Кодексининг 181-моддасига мувофиқ, “Хайфсан” интизомий жазо чораси қўлланилган.


Чўлдаги гавҳар ёхуд Зарафшон шаҳридаги улкан бунёдкорликлар » Навоий вилояти арxитектура ва курилиш бош бошкармаси\nArxitektura.uz » Мустакиллик бинолари » Чўлдаги гавҳар ёхуд Зарафшон шаҳридаги улкан бунёдкорликлар\nСана: 11-11-2017, 08:30 Кўрилган: 29 Мустакиллик бинолари, Янгиликлар\nБугун шаҳар ва қишлоқларимиз ўз ҳуснини ўзгартириб, янада обод масканга айланмоқда. Бу ишлар юртимизда амалга оширилаётган улкан бунёдкорлик ишларининг, қурилиш соҳасига қаратилаётган юксак эътиборнинг натижасидир. Соҳадаги ушбу ўзгаришларни Навоий вилоятининг олис Зарафшон шаҳрида ҳам кузатиш мумкин. «Саҳро гавҳари», дея эътироф этилаётган шаҳарда ижтимоий-иқтисодий муҳит ҳар қачонгидан-да соғломлашиб, халқимиз фаровонлиги янада юксалмоқда. Агар шаҳарнинг 2017-2018 йилларда ижтимоий-иқтисодий ривожлантириш дастурига эътибор қаратадиган бўлсак, унинг доирасида қиймати 65 млрд 737 млн сўмлик жами 171 та лойиҳа амалга оширилиши режалаштирилганини кўриш мумкин. Бунда аҳоли бандлигини таъминлаш, янги маҳсулот турларини ўзлаштириш асосий мақсадга айланган.\n– Жорий йилда саноат соҳасининг ўзида 322 минг АҚШ доллари қийматидаги маҳсулот экспорт қилишни режалаштирган эдик, – дейди суҳбат чоғида Зарафшон шаҳар иқтисодиёт ва ҳудудларни комплекс ривожлантириш бўлими бошлиғи Мирзоҳид Жўраев. – Бугунги кунда эса бу кўрсаткич 458 минг АҚШ доллари миқдорида бажарилган бўлиб, режага нисбатан 142 фоизни ташкил этмоқда. Шаҳримизда хусусий мулкчиликни жадал ривожлантириш, давлат мулки объектларидан оқилона фойдаланиш борасида ҳам тизимли ишлар йўлга қўйилган. Айниқса, давлатимиз раҳбарининг жорий йил 29 сентябрдаги қарори Конимех, Нурота, Учқудуқ ва Томди туманлари қатори Зарафшон шаҳри аҳлини ҳам хушнуд этди.\nМазкур қарорда жорий йил 1 октябрдан бошлаб юқорида санаб ўтилган ҳудудларда ишлатилмаётган ва бўш турган давлат объектлари тадбиркорлик субъектларига янги иш ўрни яратиш шарти билан 10 йилгача муддатга «ноль» қийматда ижарага берилиши белгилаб қўйилган. Зарафшон шаҳар ҳокимлиги ҳам ушбу имтиёзларга ўз муносабатини билдириб, 12 та бўш турган бинони хатловдан ўтказди. Улар тадбиркорлик субъектларига тендер савдолари орқали «ноль» харид қийматида берилиб, ўзини тиклаб олиши учун кўмак кўрсатилмоқда ва ойлик мониторинги олиб борилмоқда. Маълумки, Зарафшон шаҳри саноатлашган ҳудуд саналади. Шундан бўлса керак, шаҳарда бўш турган бинолар ҳам анча кўп. Авваллари бу каби бинолардан мақсадли ва самарали фойдаланиш борасида тажриба тўплаган ҳокимлик мутасаддилари томонидан шаҳар четидаги бир неча гектарни эгаллаган «Арианна текстиль» МЧЖга акрил ипларини ишлаб чиқаришни ташкил этиш мақсадлари учун «ноль» харид қийматида берилган эди. Ўтган қисқа вақт давомида корхона ўз молиявий ҳолатини яхшилаб, маҳсулот тури ва ҳажмини оширди.\n– Корхонамизга жорий йил тижорат банки томонидан 553 минг АҚШ доллари миқдоридаги имтиёзли кредит маблағлари ажратилди, – дейди корхона раҳбари Баҳодир Тўлаганов. – Бу маблағга хом ашё ва асбоб-ускуналар сотиб олиб, 30 та қўшимча иш ўрни яратамиз.\nЗарафшон шаҳрини ижтимоий-иқтисодий ривожлантириш дастури ўнлаб фаолият турларини ўз ичига олган. Унда лойиҳа ташаббускорлари томонидан бўш турган бино ва иншоотларнинг шарт-шароитлари ҳам тўла ҳисобга олинган. Мисол учун, чорвачилик ва паррандачиликка ихтисослашган «Нурли диёр парранда» МЧЖ қарийб 3 гектарлик мулкий мажмуани тендер савдолари орқали «ноль» харид қийматида олиб, фойдаланиб келмоқда.\nЗарафшон шаҳрини бугун бунёдкорлик майдонига қиёслаш мумкин. Бу ерда барпо этилаётган бир-биридан кўркам ва замонавий иморатлар сифатли, муҳими, маҳаллий қурилиш маҳсулотларидан бунёд этилмоқда. Асосан қурилиш маҳсулотлари ишлаб чиқаришга ихтисослашган «Омад бизнес Зарафшон» масъулияти чекланган жамияти учун мазкур ҳудуд ҳақиқатан ҳам омадли бизнес юритишга қулайдир. Биринчидан, пишиқ ғиштга бўлган талаб юқори, иккинчидан, Қизилқум чўллари қум ва хом ашё захираларига бой. Қисқача айтганда, қулай ишлаб чиқариш муҳити ҳукмрон.\n– Бир пайтлар темир-бетон ишлаб чиқариш заводи бўлган мазкур мажмуа анча йиллардан буён фаолият юритмай келаётган эди, – дейди корхона раҳбари, тадбиркор Улуғбек Файзиев. – Қарийб 1 млрд сўм инвестиция киритилгани, кейинчалик олинган 8 млрд сўм тижорат банкининг кредитлари ишлаб чиқариш ҳажмини ошириш билан бирга, энергия тежамкорлигига эришишимиз учун имконият яратди. Шу билан бирга қум конига ўрнатилган майдалаш цехи томонидан хом ашёни тўғридан-тўғри етказиб беришга эришдик. Бу эса маҳсулотнинг сифатли ва арзон бўлишини таъминлаяпти.\nИшнинг кўзини билган тадбиркор корхонани ривожлантириш стратегиясини белгилаб олган. Ушбу асосида ишларни ташкил этади ва босқичма-босқич қўшимча лойиҳаларни амалга ошириб бормоқда. Бу нафақат ғишт, балки ўнлаб бошқа маҳсулотлар ишлаб чиқаришда, балки хизмат кўрсатиш соҳасида ҳам бўлиши мумкин. Тадбиркор томонидан яқинда ишга туширилган меҳмонхона қурилиши учун ҳам деярли барча маҳсулотлар корхона томонидан етказиб берилди. Бу эса иншоот таннархини пасайишига олиб келди. Ушбу маскан нафақат Зарафшон шаҳри, балки вилоят шимолидаги Учқудуқ ва Томди туманларига ташриф буюрган сайёҳлар ва меҳмонларга ҳам хизмат кўрсатмоқда.\nЗамонавий ва барча қулайликларга эга бўлган «Зарафшон» меҳмонхонасини кичик сайёҳлик мажмуасига қиёслаш мумкин. Боиси, бу ерда туристик хизматлар ҳам кўрсатилади, турли хил маданий тадбирлар, кўргазмалар ташкил этиш имконияти мавжуд. Миллий ва замонавий архитектура уйғунлигида бунёд этилган мажмуа 40 ўринга мўлжалланган. Ушбу меҳмонхона шаҳардаги бундай масканларнинг дастлабкиси ҳисобланади. Бир пайтлар қаровсиз, фойдаланилмасдан турган бино тадбиркорга 4,5 млрд сўм инвестиция киритиш шарти билан «ноль» харид қийматида берилган эди. 40 нафар малакали қурувчи, уста ва дизайнерларнинг иш олиб бориши самарасида қисқа муддатларда муҳташам бино қад ростлади.\nЗарафшон шаҳри бежиз Ўзбекистоннинг олтин сандиғи, Қизилқум жавоҳири деган эътирофларга сазовор бўлмаган. Бунинг ўзига хос сабаблари бор, албатта. Бугун шаҳарда нафақат қимматбаҳо рангли металл саноати, балки хусусий тадбиркорлар томонидан тайёр маҳсулотлар ишлаб чиқариш ҳам кенг ривожланмоқда. Бир сўз билан айтганда, олис чўл ҳудудларида ҳам улкан бунёдкорлик ва яратувчанлик ишлари давом этмоқда.


Файзиев Музаффар Юсупалиевич\nҚабул кунлари - Ҳар сешанба, 10.00 дан 12.00 гача\nтел: (0 371) 231-13-78\nСаттаров Умид Юсупович\nҚабул кунлари - Ҳар пайшанба, 10.00 дан 12.00 гача\nтел: (0 371) 231-13-77\nАбдукаримов Рустам Сабирджанович\nҚабул кунлари - Ҳар чоршанба, 10.00 дан 12.00 гача\nтел: (0 371) 231-13-76\nУсмонов Камолиддин Аловуддин ўғли\nҚабул кунлари - Ҳар жума, 10.00 дан 12.00 гача\nСултанов Бахтиёр Сабиржанович, 1964 йилда Тошкент вилоятида туғилган, миллати ўзбек. Маълумоти олий, 1998 йилда Ўзбекистон Республикаси ИИВ академиясини тамомлаган, маълумоти бўйича мутахассислиги ҳуқуқшунос.\nМеҳнат фаолиятини 1985 йилдан Ўзбекистон Республикаси Ички ишлар вазирлиги ташкилотларида ишлашдан бошлаган. Эгаллаб турган лавозимида 2011 йилнинг апрелидан бери ишлаб келади.\n1985 – 2008 йилларда Ўзбекистон Республикаси ИИВда турли лавозимлада ишлаган.\n2008 дан 2011 гача Тошкент вилояти Бўстонлиқ тумани хокими лавозимида ишлаган.\n2011 йилнинг апрелидан АК «Узнефтмахсулот» Бошқаруви раиси лавозимида ишлаб келмоқда.\nСаттаров Умид Юсупович 1971 йилда Тошкент шаҳрида туғилган, миллати ўзбек. Маълумоти олий, 1993 йилда Тошкент автомобиль ва йўллар институтини тамомлаган. Маълумоти бўйича мутахассислиги «Автомобиллар ва автомобиль хўжалиги».\n1993 дан 1995 йилгача «Узозиковкаттранс» акциядорлик жамиятида мухандис.\n1995-1997 йилларда Ўзбекистон Республикаси Алоқа вазирлиги ҳузуридаги Давлат фелдъегерлик хизматида фелдалоқа офицери.\n2001-2004 йилларда «Узнефтмаҳсулот» АК «Мутаносиблик бўлими»да етакчи мутахассис лавозимида.\n2005-2008 йилларда АК «Узнефтмаҳсулот»да «Нефт маҳсулотлари баланслари, маркетинги ва сотиш бошқармаси» бош мутахассиси лавозимида ишлаган.\n2011 йилнинг апрел ойи ва ҳозирги вақтда «Узнефтмаҳсулот» АК бошқарув раисининг биринчи ўринбосари лавозимида ишлаб келмоқда.\nАбдукаримов Рустамбек Сабирджанович 1962 йилда Фарғона вилоятида туғилган, миллати ўзбек. Маълумоти олий, 1984 йилда. Тошкент политехника институтини тамомлаган. Маълумоти бўйича мутахассислиги «Умумий химиявий нефть ва газ технологияси». Техника фанлари номзоди.\n1984-1985 йилларда «Фарғона Азот» ишлаб чиқариш бирлашмасининг триацетилцелюлоза ишлаб чиқариш мураккаб эфирлар целлюлозаси цехида смена бошлиғининг стажери.\n1985–1993 йилларда Олтиариқ нефтни қайта ишлаш заводи технологик цехи оператори, технологик цехининг АТ-3 технологик қурилмаси бошлиғи, технологик цехи бошлиғи ўринбосари.\n1993-1997 йилларда - Бухоро нефтни қайта ишлаш заводи қурилиши дирекциясининг бош муҳандиси.\n1997-2006 йилларда Бухоро нефтни қайта ишлаш заводи Бош муҳандиси, Директори лавозимларида ишлаган.\n2006 йилнинг март ойи ва ҳозирги вақтда АК «Узнефтмахсулот» Бош муҳандиси лавозимида ишлаб келмоқда.\nУсмонов Камолиддин Аловуддин ўгли 1979 йилда Тошкент вилоятида туғилган, миллати ўзбек. Маълумоти олий, 2001 йилда Тошкент давлат техника университети (бакалавр), 2003 йилда Тошкент давлат техника университетини (магистратура) тамомлаган. Маълумоти бўйича мутахассислиги: Электроника ва микроэлектроника; Ахборотларни йиғиш қайта ишлаш ва акс эттириш асбоблари ва қурилмалари, Инвестицияларни бошқариш (реал сектор)\n2000 дан 2004 йилгача АК «Узнефтмаҳсулот» «Ахборот тизимини таъминлаш гуруҳи»да оператор.\n2004 дан 2006 йилгача АК «Узнефтмахсулот»нинг «Иқтисодий таҳлил, молия ва меҳнатни ташкил этиш бўлими»да етакчи мутахассис.\n2006 дан 2008 йилгача АК «Узнефтмахсулот»нинг «Иқтисодий таҳлил, молия ва қимматли қоғозлар бошқармаси»да етакчи мутахассис.\n2009 дан 2014 йилгача «Ўзбекнефтгаз» Миллий холдинг компаниясининг «Молия-иқтисодиёт бош бошқармаси»да бош мутахассис.\n2014 йилнинг август ойи ва ҳозирги вақтда АК «Узнефтмахсулот» Бошқаруви Раисининг иқтисодий масалалар бўйича ўринбосари лавозимида ишлаб келмоқда.


Америка Қўшма Штатлари Форс кўрфазининг БАА ва Баҳрайндан бошқа мамлакатларини Исроил билан ўхшаш келишувларни ўрнатишга ундамоқда.\nАҚШ Давлат котиби Майк Помпео Саудия Арабистонини Исроилни тан олишга чақирди. Исроил давлати учун икки араб подшоҳлиги билан нормаллашувга эришув стратегик ривожланишга катта хизмат қилади.\nТашқи сиёсатини Саудия Арабистони билан қатъий мувофиқлаштирадиган Баҳрайн ва Бирлашган Араб Амирликлари 15 сентябрь куни Оқ уйда Исроил билан «Иброҳим келишуви» деб номланган шартномани имзолашганди. Ўз навбатида, Фаластин расмийлари бу нормаллаштиришни «Фаластин халқининг орқасидан ханжар уриш» деб баҳолаган.\nЧоршанба куни Вашингтонда (Саудия Арабистони) ташқи ишлар вазири шаҳзода Файсал бин Фархон билан учрашувда Помпео ушбу келишув «минтақавий тинчлик ва хавфсизлик бўйича умумий мақсадларга катта ҳисса қўшгани» ҳақида таъкидлади.\n«Улар минтақадаги ўзгарувчан динамикани акс эттиради. Бунда мамлакатлар Эрон таъсирига қарши туриш ва фаровонлик яратиш учун минтақавий ҳамкорлик қилиш зарур эканлигини тан оладилар. Умид қиламизки, Саудия Арабистони ҳам ўз муносабатларини нормаллаштириш ҳақида ўйлаб кўради. Биз уларга шу пайтгача «Иброҳим келишуви»ни амалга оширишда кўрсатган ёрдамлари учун миннатдорчилик билдирмоқчимиз», деган Помпео.\nШунингдек, Помпео Саудия Фаластин раҳбарларини ёки Фаластин маъмуриятини (PA) Исроил билан музокаралар олиб боришга ундашига умид қилишини қўшимча қилган.


Тошкент ҳокимлиги телефонограммаси WhatsApp "об-ҳаво"сини бузиб юборди\n06 июл 2022, Тошкент вақти: 15:11\nПойтахтликлар орасида WhatsApp тармоғи орқали тарқаган телефонограмма одатий огоҳлантирув бўлиб чиқди.\nТошкент шаҳар ҳокими маҳкамаси пойтахт ҳокими Раҳмонбек Усмонов номидан 1 апрель арафасида шаҳардаги ташкилотлар раҳбарлари ва туман ҳокимликларига жўнатган телефонограмма WhatsAppдан фойдаланувчилар орасида ваҳима пайдо қилди. Ҳокимлик телефонограммаси об-ҳавонинг кескин ўзгариши кутилаётганидан огоҳлантирув бўлиб, бундай ҳужжат нафақат Тошкент, балки ҳар қандай шаҳар бюрократияси учун фавқулодда ҳодиса эмас.\nЛекин аҳоли буни билмайдида...\nПойтахт ҳокими маҳкамасининг N 04-Т-44-инчи телефонограммасида бундай дейилган: “2014 йил 1 апрель куни соат 21-00 дан бошлаб Тошкент шаҳрида кучли шамол эсиши ҳамда ёмғир ёғиши кутилмоқда”.\nШу муносабат билан шаҳар ҳокими ташкилотлар раҳбарларидан, туман ҳокимларидан “жойларда барча чора-тадбирларни кўришни, коммунал хизматлар ва улардаги техникалар шай ҳолда бўлишини ҳамда жойларда юзага келадиган муаммоларга нисбатан ўз вақтида чора кўрилишини таъминлашни”сўраган.\nТелефонограммада туман ҳокимларининг биринчи ўринбосарлари, ташкилотларда бош муҳандислар туни билан навбатчилик қилиши, вазият ҳақида ахборот бериб туриши талаб қилинган.\nОлмазор тумани ҳокимлиги вакили Озодлик саволига жавоб берар экан, шаҳар ҳокимлигидан телефонограмма олинганини тасдиқлади.\nҲокимлик вакилидан сўрадик:\n- Кечаги телефонограмма телефонларда тарқаб кетибди. Шунинг учун одамлар ваҳима қилаяпти. Ўзи аслида, бундай телефонограммаларни тез-тез оласизларда-а?\n- Ҳа, ҳаво ўзгариши, совуб кетиши олдидан келади.\n- Бир ойда неча марта оласизлар бундай огоҳлантирувни?\n- Одатда ёзда келмайди. Кўпинча қишда келади. Совуб кетиши мумкин, навбатчилик ташкил қилинглар, ҳамма иш жойида бўлсин, деган маънода келади.\n- Масалан Сиз ўшандай телефонограммадан қўрқиб кетасизми?\n- Йўқ, йўқ, қўрқинчили нарса эмаску?! Шунчаки бир огоҳлантирувда у!\n- Кечадан бери об-ҳаво қандай? Ёмғир ёғдими телефонограммада айтилганидай?\n- Шамол бўлиб, ёмғир ёғади, дейилган. Шамол бўлди, ёмғир ҳам ёғди. Бугун ҳаво очилиб кетди, деди Олмазор туман ҳокимлиги вакили.\nЎзбекистоннинг “об-ҳаво вазирлиги” – Ўзгидрометмарказ ишонч телефони ходими ҳам Тошкент шаҳар ҳокимлигининг телефонограммасида ҳеч қандай фавқулоддалик кўргани йўқ.\nХуллас, шаҳар ҳокимлигининг 2 апрелга ўтар тунда об-ҳаво меъёрдан бошқачароқ бўлиши тўғрисида ташкилотлар ва туман ҳокимликларини махсус телефонограмма билан огоҳлантириши нормал бюрократик тадбирдир. Ҳокимликни, агар шу ишни қилмаса танқид қилиш керак бўларди, қилгани учун эмас, албатта.\nГап бошқа ёқда. Ҳокимликнинг телефонограммаси суратини WhatAppда тарқатган фойдаланувчи бу ҳужжатдан ваҳимага тушгани билиниб турибдики, (Тошкентга сел келар экан, деб ўйлаган бўлса керак) масала шу жойда.\nАҳолининг хавфсизлигини таъминлаш учун зарур бўлган информациянинг аҳолига етказилмаслигидадир гап.\nБалки 2 апрелга ўтар тунда шамол ўрнига бўрон қўпиши кутилса, ёмғир ўрнига тош ёғиши кутилса, ёппасига эълон берилармиди? Бу саволга жавобимиз йўқ.\nЛекин бошқа жавобимиз бор. Шаҳар ҳаётини ёритувчи “Вечерний Ташкент” газетаси билан боғланиб, телефонни кўтарган ҳамкасбимиздан сўрадик:\n- Об-ҳавонинг кескин ўзгариши тўғрисида газетангизда информация бериб борасизларми?\n- Йўқ, об-ҳаво маълумотинигина берамиз.\n- Мен ҳавонинг кескин ўзгариши тўғрисида сўраяпман. Шу ҳақда газетхонларингизни огоҳлантирасизларми?\n- Нима кераги бор бунинг?\n- Аҳоли билсин учун...\n- Газетхонларимиз – шаҳарликлар. Шунинг учун принципда бунинг кераги йўқ, деди “Вечерний Ташкент” журналисти.\nВа ниҳоят, Ўзгидрометмарказ расмий сайти огоҳлантируви:\n2 – 5 апрель кунлари Ўзбекистоннинг тоғли ҳудудларида ва тоғ этакларида сел келиш хавфи бор.\n2 – 7 апрель кунлари мамлакатнинг тоғли ҳудудларида қор кўчиш хавфи мавжуд.


Ҳожиакбар Ҳайдаров отасининг “Дўлана”сини қай кўйга солди: Отахон театр актёрларини нима жин урди? - - - www.Voydoda.com - Развлекательный портал -\n19 Мар 2016(18:01)\nАктёрлар Теша Мўминов, Эркин Комилов ва Ҳамид Тошпўлатовнинг ўз обрўсига путур етказиб, клипда сакраб юриши, бачкана ҳаракатлар билан рақсга тушиши куракда турмайдиган ҳолат. Энди уларнинг ёшларни танқид қилишга маънавий ҳаққи бормикин?\nБундан бир неча куни аввал таниқли журналистлардан бири қўнғироқ қилиб, “Нуриддин Ҳайдаровнинг ўғли отаси айтган “Дўлана”ни қайта айтиб чиқибди. Бу қўшиқ мен билан бирга улғайди, уни ҳар эшитганда талабалик йилларим кўз ўнгимдан ўтарди, эсизгина қўшиқ увол бўлибди”, – деб қолди. Ўшанда унинг гапларига унчалик аҳамият бермаган эканман. Бир неча кундан кейин ижтимоий тармоқларда шу қўшиқ ва унга ишланган видеоклип ҳақидаги муҳокамаларга кўзим тушди. Зиёли, қўшиқнинг фарқига борадиган, маъноли қўшиқларни ажрата биладиган аксарият интернет фойдаланувчилари қўшиқни ва унга ишланган видеоклипни аёвсиз танқид қилишганидан кейин бу клипни топиб, томоша қилишга чоғландим.\nуриддин Ҳайдаров ижросидаги “Дўлана”ни билмайдиган киши бўлмаса керак. Бу қўшиқ куйланганда биз бола эдик. Баҳор келиб, дўлана бозорга чиқди дегунча маъносига ақлимиз етмаса ҳам шу қўшиқни хиргойи қилиб юрардик. Назаримда, биз болаларча соддалик билан айтган хиргойилар унинг янги талқинидан анча яхшироқ эди. Ўзбекистон халқ артисти Нурдиддин Ҳайдоровнинг ўғли Ҳожиакбар Ҳайдаров отаси ижросидаги “Дўлана”ни замонавий аранжировкада куйлашни ният қилибдию бу ҳол қўшиқнинг асл мухлисларига қандай таъсир қилишини ўйламаган кўринади. Қўшиқ шу қадар бузиб, таъбир жоиз бўлса, оёғи осмондан куйланганки, уни эскиси билан умуман солиштириб бўлмайди. Қўшиқни бугунги замонавий мусиқий асбоблар жўрлигида, янги мусиқий сайқаллар билан ёшларбоп кўринишда тингловчига тақдим этиш яхши, албатта. Бироқ бундай алфозда эмас. Ҳожиакбар Ҳайдаров отасининг тилларга тушган қўшиғини бу ҳолатда куйлаб нима обрў топди? Аслида унинг янги талқини қўшиқ умрини янада узайтириши, унинг қадр-қимматини ошириши керак эмасмиди?\n“Дўлана” соддалиги, ортиқча безаклар, юқори авж пардалардан холилиги ва қалбларга сокинлик олиб кира олиши билан билан тингловчилар ёдида қолганди. Уни ҳар гал эшитганда ўша олисда қолган ёшлик, биринчи муҳаббатдан қолган хотиралар ёдга тушаверади. Минг афсуски, янги “Дўлана” ғарбнинг тунги клубларида жазавага тушаётган ажнабийларни эслатади. Аслида клипда роль ижро этган актёрлар ҳам ўша ажнабийлардан ҳеч фарқ қилмаган.\nҲожиакбар Ҳайдаров ижросидаги “Дўлана” қўшиғига ишланган видеоклип ҳам кишининг қон босимини ошириши тайин. Бу клипни суратга олишдан мақсад нима? Клипда на маъно ва на айтилажак гап бор... Театр ва кино оламининг таниқли актёрлари камера қаршисига туриб, бемаза қилиқлар билан уёқдан-буёққа ўтиб, ўзларини кўз-кўз қилишларини клип деб бўлармикин? Уларнинг хатти-ҳаракатлари қўшиққа умуман мос эмас. Шундай экан шунча маблағ сарфлаб, уларни клипга таклиф қилишдан не наф? Айниқса, Ўзбекистон халқ артистлари Теша Мўминов, Эркин Комилов ва актёр Ҳамид Тошпўлатовнинг ўз обрўсига путур етказиб, клипда сакраб юриши, бачкана ҳаракатлар билан рақсга тушиши куракда турмайдиган ҳолат. Қизиқ, Эркин Комилов ва Теша Мўминов ёшларга шу йўл билан ўрнак бўлишяптими? Энди уларнинг ёшларни танқид қилишга маънавий ҳаққи бормикин? Ўзбек миллий академик драма театрининг уч забардаст актёри бир клипдаги ижроси билан бутун театр, ундаги тажрибали актёрлар номига доғ туширишмаяптими? Яқиндагина учалалари ҳам Алишер Навоий спектаклида бош роллларни ижро этишганди. Клипда сакраб юрган актёрлар, шундай тарихий асарда роль ижро этишга тортинишмасмикин? Бу клипдан кейин ким уларни тарихий образда кўра оларкин? Эркин Комилов бутун умр маданияти, театр саҳнаси ва кинодаги роллари билан бошқаларга ўрнак бўлиб келган актёр эди. Энди унинг қай жиҳатларини ёшларга ўрнак қилиб кўрсатамиз?\nСаид Мухторов, Санжар Шодиев, Умид Искандаров, Йигитали Мамажонов, Азиз Раметов каби ёш актёрларнинг бу клипга нима учун таклиф қилингани, улар нима вазифани бажараётгани ҳам мавҳум. Гўё таниқли актёрлар қатнашган ҳар бир клипни томошабинлар ТВ қаршисида михланиб кўрадигандек...\nЮқоридаги фикрларни қўшиқ ва клипга дахлдор бўлган ижодкорлар – хонанда, бастакор, клип режиссёри ва актёрлар тўғри қабул қилиб, келгуси фаолиятларида бундай камчиликларга йўл қўймасликларини сўраган бўлар эдик. Ҳар бир хонанда тарихда муҳрланиб қолган бир қўшиқни қайта куйлашдан аввал етти ўлчаб бир кесса, биргина нотўғри қарор билан тингловчининг меҳрига эмас, аксинча, нафратига дучор бўлиши мумкинлигини ўйлаб кўрса, мақсадга мувофиқ бўларди.\nТеги: Ҳожиакбар Ҳайдаров отасининг “Дўлан


Японияда 125 кишини олиб кетаётган катер кит билан тўқнашди\nЯпонияда 125 кишини олиб кетаётган катер...\n09.03.2019 19:48 0 67\nЯпон денгизида, Ниигата префектурасида йўловчи тез сузар катери йирик денгиз жонивори (бу китлиги тахмин қилинмоқда) билан тўқнашиб кетди. Ҳодиса оқибатида камида 87 киши жароҳат олган, улардан беш нафарининг аҳволи оғир, дейилмоқда.\n«Гинга» катери Ниигата портидан Садо оролига йўл олганди. Кема бортида 121 нафар йўловчи ва тўрт нафар экипаж аъзоси бўлган.\nКатер катта тезликда оролга яқинлашиб қолганида номаълум сув ости объектига урилиб кетган. Денгиз хавфсизлик хизмати кит билан тўқнашув содир бўлганини эҳтимолда тутмоқда. Оқибатда катернинг қуйруқ қисмида 15 сантиметрли ёриқ пайдо бўлган, сув ости қанотлари шикастланган, унинг бортидаги деярли ҳар бир йўловчи турли даражадаги жароҳатлар олган.\nНиигата ва Садо ороли ўртасида мунтазам қатновчи «Гинга» катери тезликни соатига 80 километргача чиқара олгани боис уни «сув самолёти» деб ҳам аташади, бортига 250 йўловчи сиғади.\nЯпония Екатеринбург кит\nХориж 16/10, 11:33\nУралда машинасини деб аёлни ўлдириб кетишди. Қотилликда лўлилар ва тожикистон фуқароси гумон қилинмоқда\nХориж 15/10, 11:30\nЯпонияда «Хагибис» қурбонлари сони 67 нафарга етди\nХориж 14/10, 11:08\nЯпониядаги тўфонда ҳалок бўлганлар сони 39 кишига етди


Болаларнинг ўсишига ёрдам 89 — Dilkashradio.com\nБолаларнинг ўсишига ёрдам 89\nАссалому алайкум ҳурматли радио тингловчи азиз мухлислар. Сизлар билан яна радио тўлқинлари орқали учрашиб турганимиздан бағоят миннатдормиз. Микрофон олдида эса мен Ғолиббек. Азиз радио тингловчи биродарлар, келинг бугунги эшиттиришимиз орқали, мусиқа болаларимизга қандай таъсир қилиши мумкин, шу ҳақида гаплашиб кўрсак.\nҲозирги кунда истаган мусиқани топиб эшитишингиз мумкин. Бунда ҳеч қандай айб ёки гуноҳ йўқдек кўринади. Айниқса болаларимиз ҳозирги замонавий рэп усулидаги қўшиқ ва мусиқаларни жон дили билан тинглашади. Шундай қўшиқлар борки, айниқса ёшларни умуман яхшилик қилишдан, бошқаларни ўйлашдан умуман узоқлаштириши мумкин.\nҲатто гиёҳвандликни ёқлаб ёки ичкиликбозликни ёқлаб айтилаётган чет эл қўшиқлари йўқ деб ҳеч ким айтолмайди. Ёшлар, ҳатто болалар ҳам айнан шундай қўшиқларни ёқтириб қолишади. Демак нимасидир ёшларни ўзига жалб қиляпти. Францияда чиқадиган газеталарнинг бирида шундай мақола чоп этилган экан.\nМақола шундай номланади: “Шайтон тирик, у ўзи ҳақида оғир рок мусиқаси орқали намоён қилмоқда”. Ҳамма эмас, айрим оғир рок мусиқа билан шуғулланадиган ашулачиларнинг айримлари гиёҳванд моддалар истеъмол қилишадилар. Бундан ташқари кўплари оккультизмнинг оғир турлари билан ҳам шуғулланишади ва бошқаларни ҳам шу йўлга киришга чақирадилар, айниқса шундай оғир рок мусиқа тингловчиларини.\nҲозирги кунда ўзимиздаги замонавий қўшиқлар ҳам жуда яхши маънога эга. Тўғри, айримлари бироз паст савияда ишланган бўлиши мумкин. Лекин шу пайтгача биронтаси инсонни ёмон йўлга бошлаши ҳақида эшитмадик.\nБизда ҳам ҳозирги кунда мусиқанинг турли услубда айта оладиган ажойиб қўшиқчиларимиз кўплаб топилади. Лекин инсонга, айниқса болаларимизни тарбиявий аҳамиятига мос қўшиқларимиз кўпайса янада яхши бўлар эди. Ҳар биримиз шуни яхши билишимиз керакки, шундай мусиқалар борки, инсонни ўзлигидан чиқара олиши мумкин.\nШунинг учун азиз радио тингловчи, болаларимиз қандай мусиқа эшитишмоқда, ўзимиз қандай мусиқа эшитяпмиз, ҳаммасини эътиборга олганимиз яхшироқ бўлар эди. Бунинг учун ҳар бир ота-она ўз фарзандларига худди қоровулдек бўлиши лозим. Фақатгина мусиқа эмас, ҳозирги кунда болаларни танлаган йўлидан чиқарувчи омиллар жуда кўплаб топилади.\nАзизлар, доимо Худованддан болаларимиз учун ҳимоя сўрайлик. Худованд доимо ҳар биримизни ўз паноҳига олиши учун ибодат қилайлик. Ҳурматли радио тингловчи дўстлар, яна радио орқали учрашгунча хайр, саломат бўлинглар.\nБолаларнинг ўсишига ёрдам 80\nБолаларнинг ўсишига ёрдам 122\nБолаларнинг ўсишига ёрдам 268


Халқ таълими вазирига болаларни мактабга жойлаш...\n19.06.2019 16:08 0 2437\nХалқ таълими вазири Шерзод Шерматов оммавий ахборот воситалари ходимлари билан бўлган учрашув вақтида Тошкент шаҳридаги 81 та мактабга микроҳудуддан ташқаридаги болаларни жойлаш пуллик қилинишига нималар сабаб бўлганини айтиб ўтди. Вазирнинг таъкидлашича, бу мактабларга болаларни жойлаш коррупция бўлиб кетган. Вазият шунга қадар борганки, унга «бир-икки тажрибали одамлар» болаларни мактабга жойлаш орқали пул ишлашни маслаҳат берганини таъкидлади. Бу ҳақда «Xabar.uz» мухбири хабар бермоқда.\n— Мана шу лойиҳани ишлаб чиққанимиздан сўнг менга маслаҳат берадиганлар пайдо бўлди. Кўча-кўйда одамлар ҳатто «аҳмоқ экансан», деб ҳам айтди. Мактабга жойлаб қўйиш шунчалик коррупция бўлиб кетган экан, пул ишласаларинг бўлмайдими, дейишди. Ўзларинг болаларни жойлаб пулини олсаларинг бўларди-ку, жанжал қилаётган журналистларнинг болаларини ҳам олиб кириб қўйсаларинг, ҳамма рози бўлади, деган гапларни эшитдим.\nАммо бизда ҳаром пулга эҳтиёж йўқ, Президентимиз ҳамма шароитни яратиб берган.\nТошкентдаги ўша 81 та «престижний» мактаблар умумий ҳисобда шаҳардаги мактабларнинг 26 фоизи ҳолос. Мана шу 26 фоиз мактабда 43 фоиз ўқувчи ўқимоқда. Битта синфда 50-60 ўқувчи бор.\nЯна бир катта эътироз, ўша атрофдаги аҳолидан келиб тушган. Улар ўз ҳудудидаги мактабга фарзандини бера олмаяпти. Чунки жойлар тўлиб бўлган. Бу қанақа адолатсизлик?\nЎша мактабларга қабул жараёни жуда коррупциялашганди. Тошкент шаҳрида мактабга болани олиб кириб қўйиш ҳатто 2 минг долларгача чиқиб кетганди.\nАйтайлик, менга битта одам илтимос қилади ва боласини мактабга жойлашни айтади. Мен кимгадир ўша танишимнинг боласини мактабга жойлаш бўйича топшириқ бераман. У ўз навбатида яна бир болани қўшади. Яна бошқаси ўзиникини ҳам қўшворишга ҳаракат қилади. Оқибатда мактаб директорига қадар бир талай ўқувчилар Шерматовнинг номидан боради. Кейин нима бўлади? Ўша болаларнинг сонини 2000 долларга кўпайтириб, Шерматов шунча пул ишлабди, дейишадими?\nМен рўйхатдаги мактабларни қўштирноқ ичида «престижний» деб айтдим. Нима учун? Чунки бу мактабларда таълим сифати юқори эмас, шунчаки одамлар машинасига ёки қўл телефонига чиройли рақам олгандек бир гап. Ҳашамат холос. Яна сизга статистикани келтираман. Атиги 9 фоиз Олимпиада ғолиблари мана шу 81 та мактабларга тўғри келади. Яъни, 22 ғолибдан 2 нафари «престижний» мактабларга тўғри келади.\nШахсан ўзим 22-мактабда ўқиганман. Бу мактаб мана бу рўйхатда йўқ. Аммо шунга қарамасдан ёмон бўлмадик.\nОта-оналарга айтамиз, қинғир йўлларни қидирманг. Пора бериб, кимгадир қўнғироқ қилдириб ёки бошқа йўллар билан фарзандингизни мактабга жойлашга ҳаракат қилманг. Биз бу ишга директорларни қўллаб қувватлаш учун қўл урдик. Уларга жуда кўп тазйиқ ўтказилган, —дейди халқ таълими вазири.\nТаълим 23/12, 14:57


Узбекистон хукумати халкдан нимани истайди узи ??? - 19 Марта 2009 - Ҳимоячи\nДушанба, 12.04.2021, 23:49\nГлавная » 2009 » Март » 19 » Узбекистон хукумати халкдан нимани истайди узи ???\nУзбекистон хукумати халкдан нимани истайди узи ???\nЎзбекистон хукумати халқдан нимани истайди ўзи ???\n1- 2009-йил январ ойидан бошлаб, Ўзбекистонда динга ва диндорларга қарши сиёсат янада қаттиқлашди. Хамма шахарларда, Масжидларнинг эшигида милиция ходими қуйилди. Улар, 17-ёшгача бўлган мактаб ўқувчиларини масжидга киришини манъ қилишлик учун қўйилган.\n2- Мактабларда рўмол ўрайдиган қизларга янада муомала қўполлашди. Рўмолни диний кўринишда эмас, хатто миллий кўринишда ўралса хам каршилик қилинаяпти. Уларнинг бошларидан рўмоллари қўпол равишда юлиб ташланмоқда. Бу муомала мактабларда жуда қаттиқ қилинаяпти, лекин кўчаларда хам йўк эмас.\nЎзбекистон хукуматига менинг хитобим..(Фарходжон Салимов)\nЕй ходимлар! сизларга нима булган узи?!!\nУзбекистон президенти каримовдан бу холатни, колаверса бундан хам хунук холатларни кутса булади. Чунки у узбек емас, яхудийдир. яхудий миллати ислом ва ислом ахлига бундан яхши муомала кила олмайди. Лекин сен Хокимларга ва бошка ходимларга нима булди?? Уз миллатингни шунчалик хурласанг.. Бир кун бу худоларингдан хам навбат кетиб, яратган зот уни жаханнамига тортар... Кейин сизлар кимга ибодат киласизлар? ва халкнинг юзига кандай килиб карайсизлар??\nБалким шу кунда яна сизлар -биз мажбур едик- деб узларингни оклаб, енг яхши мусулмон булиб, халкка узларингни енг огир кунларни бошидан кечирган мазлумлар qилиб курсатарсизлар???\nЙук, сизлар ор-номуссиз, хамелёнсимон, об-хавога караб узгарадиган халк хоини сизлар!!! Сизни бу килаётган хоинлигингизни тарих хеч qачон унитолмайди... Бу мазлум халкнинг кони ва куз ёши билан битилаётган бу кора тарих, сизларга то абад ланат укимасмикан??!!!\nШу хатимни сайтга чикаришингизни илтимос килардим.\nХурмат билан: Фарходжон Салимов.\nПросмотров: 885 | Добавил: himoyachi | Рейтинг: 0.0/0


ОЧЛ. Қайси давлатдан нечта эди ва кимлар кейинги босқичга чиқди? / CHAMPIONAT.asia\nОЧЛ. Қайси давлатдан нечта эди ва кимлар кейинги босқичга чиқди?\n29 апр 17:59\nОсиё чемпионлар лигасида гуруҳ ўйинлари якунига етди ва кейинги босқичга чиққан 16 жамоа номини билиб олдик.\nУлар орасида Ўзбекистоннинг ягона вакили “Бунёдкор” борлиги қувонарли ҳолдир. Хабарингиз бор, “Бунёдкор” ўта қийин вазиятдан бир амаллаб чиқиб кета олди ва кетма-кет иккита ўйинда ғалаба қозониб, мусобақанинг 1/8 финалига йўл олди. Энди тошкентликлар навбатдаги босқичда Саудия Арабистонининг “Ал Ҳилол” клубига қарши иккита учрашув (уйда ва сафарда) ўтказишади. Қуйидаги мақолада эса гуруҳ ўйинларида қайси давлатдан нечта жамоа қатнашгани-ю, кимлар кейинги босқичга чиққани хусусида мулоҳаза юритамиз.\n“ҒАРБ” МИНТАҚАСИ: САУДИЯ КЛУБЛАРИ ИШОНЧНИ ОҚЛАШДИ\nОЧЛ гуруҳ ўйинларининг “Ғарб” минтақасида бешта давлат клублари иштирок этишди. Саудия Арабистони, Эрон ва Қатардан тўрттадан жамоа, БААдан учта ва Ўзбекистондан битта клуб. Энг яхши кўрсаткични эса Саудия клублари қайд этишди: тўртта жамоадан учтаси кейинги босқичга йўл олди. “Бунёдкор” билан бир гуруҳда кураш олиб борган “Ал Фатҳ”ни ҳисобга олмаганда “Ал Шабаб”, “Ал Иттиҳод” ва “Ал Ҳилол” ўз олдига қўйилган дастлабки вазифани уддалашди.\nҚатар ва Эрон клубларидан эса фақат битта вакил кейинги босқичга йўл олди. Яъни, “Ал Садд” билан “Фулад” бу ишни уддалашди. “Ал Жаиш”, “Лахвия”, “Ал Райан”, “Сепахон”, “Тракторсози”, “Истиқлол” клублари эса гуруҳда қолиб кетишди. БАА мамлакатидан учта клуб қатнашган бўлса, шундан иккитаси гуруҳдан чиқди: “Ал Айн” ва “Ал Жазира”. “Ал Аҳли” эса 7 очко билан гуруҳда қолиб кетди. Ўзбекистондан битта жамоа қатнашган бўлса, ягона жамоамиз ҳам ўта мураккаб вазиятдан чиқиб кета олди. Охирги тур беллашувида “Ал Жаиш”ни мағлуб этиб қайтган “Бунёдкор” энди 1/8 финалда баҳс олиб боради.\nСАУДИЯ АРАБИСТОНИ – 4та жамоа\n“Ал Шабаб”: гуруҳдан чиқди (12 очко)\n“Ал Иттиҳод”: гуруҳдан чиқди (10 очко)\n“Ал Ҳилол”: гуруҳдан чиқди (9 очко)\n“Ал Фатҳ”: гуруҳдан чиқа олмади (2 очко)\nҚАТАР – 4та жамоа\n“Ал Садд”: гуруҳдан чиқди (8 очко)\n“Ал Жаиш”: гуруҳдан чиқа олмади (8 очко)\n“Лахвия”: гуруҳдан чиқа олмади (7 очко)\n“Ал Райан”: гуруҳдан чиқа олмади (3 очко)\nЭРОН – 4та жамоа\n“Фулад”: гуруҳдан чиқди (11 очко)\n“Сепахон”: гуруҳдан чиқа олмади (7 очко)\n“Тракторсози”: гуруҳдан чиқа олмади (5 очко)\n“Истиқлол”: гуруҳдан чиқа олмади (4 очко)\nБАА – 3та жамоа\n“Ал Айн”: гуруҳдан чиқди (11 очко)\n“Ал Жазира”: гуруҳдан чиқди (10 очко)\n“Ал Аҳли”: гуруҳдан чиқа олмади (7 очко)\nЎЗБЕКИСТОН – 1та жамоа\n“Бунёдкор”: гуруҳдан чиқди (8 очко)\n“ШАРҚ” МИНТАҚАСИ: КУТИЛГАНИДЕК КОРЕЯ ВА ЯПОНИЯ ПЕШҚАДАМ\n“Шарқ” минтақасида учта давлатдан тўрттадан жамоа ОЧЛ гуруҳ баҳсларида иштирок этди. Яъни, ОФК томонидан Жанубий Корея, Япония ва Хитойга тўртта ўрин берилганди ва улар бу имкониятдан тўлиқ фойдаланишди. Ж.Корея ва Япониядан учтадан клуб кейинги босқичга чиқишни уддалади: “Поханг Стилерс”, “Сеул”, “Чонбук Хюндай”, “Кавасаки Фронтале”, “Санфречче Хиросима” ва “Серезо Осака”. “Ульсан Хюндай” билан “Йокогама Маринос” эса гуруҳдан чиқа олишмади.\nГуруҳ ўйинларида Хитойдан ҳам тўртта клуб қатнашган бўлишига қарамай, улардан фақат биттаси 1/8 финалга йўл олди. Бу - ОЧЛнинг ўтган йилги ғолиби “Гуангжу Эвергранд”. Бу жамоани италиялик машҳур мураббий Марчелло Липпи бошқараётганидан хабарингиз бор. Хитой вакилларидан “Бейжинг Гоан”, “Шандонг Луненг” ҳамда “Гижу Ренхе” клублари эса гуруҳ босқичида қолиб кетишди. Австралиядан учта жамоа иштирок этиб, шундан биттаси вазифани уддалади: “Вестерн Сидней”. “Мельбурн Виктори” билан “Сентрал Коаст Маринерс”га бироз омад кулиб боқмади. Ва ниҳоят ягона иштирокчиси бўлган Таиланд ҳам вазифани уддалай олмади. “Бурирам Юнайтед” тўплаган 5 очко жамоанинг гуруҳдан чиқишига камлик қилди.\nЖ.КОРЕЯ – 4та жамоа\n“Поханг Стилерс”: гуруҳдан чиқди (11 очко)\n“Сеул”: гуруҳдан чиқди (11 очко)\n“Чонбук Хюндай”: гуруҳдан чиқди (8 очко)\n“Ульсан Хюндай”: гуруҳдан чиқа олмади (7 очко)\nЯПОНИЯ – 4та жамоа\n“Кавасаки Фронтале”: гуруҳдан чиқди (12 очко)\n“Санфречче Хиросима”: гуруҳдан чиқди (9 очко)\n“Серезо Осака”: гуруҳдан чиқди (8 очко)\n“Йокогама Маринос”: гуруҳдан чиқа олмади (7 очко)\nХИТОЙ – 4та жамоа\n“Гуангжу Эвергранд”: гуруҳдан чиқди (10 очко)\n“Бейжинг Гоан”: гуруҳдан чиқа олмади (6 очко)\n“Шандонг Луненг”: гуруҳдан чиқа олмади (5 очко)\n“Гижу Ренхе”: гуруҳдан чиқа олмади (4 очко)\nАВСТРАЛИЯ – 3та жамоа\n“Вестерн Сидней”: гуруҳдан чиқди (12 очко)\n“Мельбурн Виктори”: гуруҳдан чиқа олмади (8 очко)\n“Сентрал Коаст”: гуруҳдан чиқа олмади (6 очко)\n“Бурирам Юнайтед”: гуруҳдан чиқа олмади (5 очко)


Россияда ишлаш учун яна 700 дан ортиқ фуқаро танлаб олинди\nИжтимоий ҳаёт 25 ноябр 2020 347\nТашқи меҳнат миграцияси агентлиги ва «ПИК-Индустрия» акциядорлик жамияти ўртасида фуқароларни ишга қабул қилиш бўйича видеоконференцалоқа шаклида танловлар давом этяпти.\n10-18 ноябрь кунлари ўтказилган танловларда танлаб олинган 1 209 нафар фуқаронинг рўйхати Россия Федерацияси Ички ишлар вазирлиги «Паспорт ва виза хизмати» федерал давлат унитар корхонасига фуқароларнинг ушбу давлат ҳудудига кириб боришида тақиқ бор-йўқлигини текшириш, шунингдек, Коронавирус касаллиги кириб келиши ва тарқалишини олдини олиш бўйича оператив штабидан Россияга киришга рухсат олиш учун юборилди.\nБугунги кунда вилоятлар кесимида танловнинг иккичи қисми давом этяпти. Айни пайтгача Агентликнинг Жиззах, Қашқадарё, Наманган, Сурхондарё, Сирдарё вилоятлари ва Қорақалпоғистон Республикаси филиаллари билан видеоконференцалоқа шаклида танлов ўтказилиб, турли йўналишлар бўйича Россия ишлаш истагидаги 700 дан ортиқ фуқаро танлаб олинди.\nТанлов давомида «ПИК-Индустрия» томонидан меҳнат мигрантлари учун яратилган шароитлар, иш ҳақи, зарур мутахассисликлар ҳақида маълумот бериляпти.\nТанловларда пайвандчи, электрик, шамоллатиш тизимларини монтаж қилиш, ғишт терувчи ва бошқа мутахассисликлар бўйича ваканциялар ҳақида маълумот берилиб, ўртача 60-90 минг рубль миқдорида ойлик иш ҳақи таклиф этиляпти.\nМигрантлар иш берувчи томонидан Россия Федерацияси Меҳнат кодексида белгиланган меҳнат шароитлари, иш ҳақи, меҳнат таътили, COVID-19 тести, ётоқхона ва рўйхатдан ўтиш, зарур ҳимоя воситалари, иш кийимлари, иш қуроллари билан таъминланади.\nПандемия пайтида чет эл фуқароларини олиб кириш учун махсус рухсатнома олиниб, ишга жалб қилинган Ўзбекистон фуқаролари камида 1 йил ишлаб бериши талаб этилади, деб хабар беради Ташқи меҳнат миграцияси агентлиги матбуот хизмати.


САРҲИСОБ, РЕЖАЛАР, ТАКЛИФЛАР - Ўзбекистон овози газетаси\nСенатда кўриб чиқиш учун халқаро шартномаларни ратификация қилиш билан боғлиқ 9 қонун, Республикамизнинг хорижий давлатлардаги дипломатик ва бошқа вакилларни лавозимга тайинлаш юзасидан 23 масала, Сенатнинг халқаро фаолиятини ривожлантириш соҳасида хорижий ҳамкорлар билан 50 дан ортиқ учрашув...\nМиллий матбуот марказида бўлиб ўтган анжуманда Олий Мажлис Сенати Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитаси раиси Алишер Курманов шу ва бошқа масалалар бўйича ҳисобот берди.\nҚайд этилдики, Қўмита ташқи ишлар вазирлиги зиммасига юкланган вазифалар ижроси юзасидан ташқи ишлар вазирининг ахборотини эшитди. Туризмни ривожлантириш давлат қўмитаси фаолияти мониторинги доимий олиб борилмоқда. Хусусан, соҳани ривожлантириш, мамлакатимизнинг туризм салоҳиятини дунёга кенг тарғиб қилиш, сайёҳлар учун қулай шароитлар яратиш, туристларни жалб этиш имкониятини кескин оширишга қаратилган норматив-ҳуқуқий ҳужжатлар лойиҳалари юзасидан хулосалар ишлаб чиқилди.\nШунингдек, юртимизда инвестиция муҳитини такомиллаштириш бўйича ахборот-таҳлилий материаллар тайёрланиб, тегишли давлат органларига юборилмоқда. Сенат томонидан жаҳоннинг йирик банклари ҳамда молиявий институтлари вакиллари билан бўлиб ўтган учрашувлар натижасида инвестицияларни жалб этиш учун шарт-шароитлар яратишга, мамлакатимизда инвестициявий фаолиятни ҳуқуқий жиҳатдан тартибга солишга қаратилган таклифлар тайёрланди.\nАнжуманда ҳар бир йўналиш бўйича амалга оширилган ишлар ҳамда келгуси режалар ҳақида батафсил маълумот берилди.\nТаъкидландики, шу йилнинг сентябрь ойида Беларусь Республикаси Президенти Александр Лукашенконинг Ўзбекистонга ташрифи кутилмоқда. Бу борада Ташқи ишлар вазирлиги томонидан қизғин тайёргарлик ишлари олиб борилмоқда. Ташриф доирасида юртимизда «Ўзбекистон-Беларусь минтақалари форуми» ўтказилади. Мазкур форум давлатлараро парламентнинг келишуви асосида амалга оширилмоқда. Унда минтақа ҳаётига оид иқтисодий-ижтимоий масалалар кўриб чиқилади. Форумни ташкил этиш ишлари парламент назоратига олинган.\nШунингдек, Марказий Осиё давлатлари учун ягона «Silk road visa»сини жорий этиш бўйича иш олиб борилаётгани қайд этилди. Мазкур ташаббус Ўзбекистон ва Қозоғистон ўртасида муҳокама қилинмоқда. Қўшни Қирғизистон ва Тожикистон давлатлари ҳам бунга катта қизиқиш билдирган. Яқин келажакда улар билан ҳам музокаралар олиб бориш режалаштирилган. Бунга қадар эса, ички ташкилот ва идоралар ўртасидаги келишувлар якунланиши, йўл харитасига эга бўлиш талаб этилади. Буюк ипак йўлида жойлашган қадимий шаҳарлар билан яқиндан танишиш имкони туризмни ривожлантиришга хизмат қилади.\nАграр, сув хўжалиги масалалари ва экология қўмитаси сарҳисобида эса «Ўрмон тўғрисида»ги ва «Ўсимликлар карантини тўғрисида»ги қонунлар кўриб чиқилгани таъкидланди. «Озиқ-овқат маҳсулотининг сифати ва хавфсизлиги тўғрисида»ги қонун ижросини ўрганиш давомида ветеринария соҳасида 1300 дан зиёд олий маълумотли кадрга эҳтиёж мавжудлиги, республикада чорвачиликка ихтисослашган беш мингдан ортиқ фермер хўжалигида ва икки мингга яқин паррандачилик хўжалигида ветеринария врачи штат бирлиги жорий этилмагани аниқланган. Уруғ етиштириш, деҳқон-фермер хўжаликлари фаолияти самарадорлигини ошириш ва яна қатор масалаларда ҳуқуқий асосни такомиллаштириш борасида ҳам чора-тадбирлар тизимли йўлга қўйилган.\nЎтган даврда жойларда деҳқонлар билан фаол иш олиб борилди. Хусусан, ҳосилдорликни ошириш ва аҳолининг томорқа ерлардан фойдаланиши ўрганилди. Март ойида Қашқадарё вилоятига сафар вақтида вилоятда ташкил этилган ишчи гуруҳлар билан биргаликда 2064 фермер хўжалигига ажратилган далаларда кузги бошоқли экинлар етиштириш, 65000га яқин аҳолининг томорқа еридан фойдаланиш ҳолати ўрганилиб, таҳлил қилинди. Улардан 899 ҳолатда самарасиз фойдаланилаётгани аниқланди. Бу масалалар юзасидан фермерлар ва аҳоли ўртасида кенг тушунтириш ишлари олиб борилди, муаммоларни ечишда амалий ёрдам кўрсатилди.\nСув таъминоти оғир бўлган Шовот, Янгиариқ, Қўшкўпир ва Хива туманларида сув ресурсларидан оқилона фойдаланиш масаласи атрофлича ўрганилди. Аниқланган камчиликларни бартараф этиш юзасидан таъсирчан чоралар қўлланилди.\nМатбуот анжуманида журналистлар Сенат аъзоларига турли саволлар билан мурожаат қилишди. Озиқ-овқат хавфсизлиги билан боғлиқ масала қизғин баҳс-мунозарага айланди.\nБозор иқтисодиёти шароитида етиштирилаётган ҳар қандай маҳсулотга охирги нархни истеъмолчи белгилайди. Бу эса асосий эътибор ҳажмга эмас, сифатга қаратилиши зарурлигини билдиради. Деҳқон ва фермер экспортёрлар кўргазмаларда мунтазам иштирок этса, маҳсулотларни халқаро талаб даражасида қадоқлаш, сотувга тайёрлаш, уни қутиларга жойлашни ўрганса, экспортга йўналтирилаётган маҳсулотларнинг нархи ошади, деди анжуманда иштирок этган мутахассислар.\nБундан ташқари, экспортга йўналтирилган қишлоқ хўжалиги маҳсулотлари учун мажбурий талаблар эскирган усул экани қайд этилди. Юртимизда 20 миллион тоннадан зиёд қишлоқ хўжалиги маҳсулотлари ишлаб чиқарилади. Айни пайтда мамлакатимизда мавжуд совитгичлар 600 минг тонна сиғимга эга яъни, умумий маҳсулотларнинг 3 фоизини узоқ муддат сақлаш имкониятига эга. Ривожланган давлатларда бу кўрсаткич 40-60, ривожланаётган давлатларда эса 8-12 фоизни ташкил этади. Етиштирилаётган маҳсулотларни сифатли сақлаш, деҳқон-фермерлар даромадини ошириш мақсадида 2017-2021 йилларда 450 минг тонна сиғимга эга совитгичларни фойдаланишга топшириш режалаштирилган. Бу эса қарийб 2 миллион тонна маҳсулот экспортини йўлга қўйиш имконини беради.\nОлий Мажлис Сенати Ёшлар, маданият ва спорт масалалари қўмитаси ҳам матбуот анжумани ўтказди. Унда жорий йил биринчи ярим йиллигидаги фаолият якунлари ва келгуси 6 ойга мўлжалланган устувор йўналишлар ҳақида атрофлича сўз юритилди.\nЖурналистлар қўмита ҳамда улар билан доимий иш олиб борувчи ташкилотлар вакиллари ва мутхассислардан ўзларини қизиқтирган саволларга жавоб олишди. Билдирилган фикр-мулоҳазалар, таклифлар бўйича ҳамкорлик қилиш масалалари келишиб олинди.\nМаҳаллий ҳокимият вакиллик органлари фаолиятини кучайтиришга кўмаклашувчи комиссия ўтказган анжуманда сарҳисоб, режалар ҳамда таклифлар қизғин муҳокама этилди. Жойлардаги муаммолар, аҳолини ўйлантираётган масалалар бўйича ОАВ вакиллари саволларига комиссия аъзолари батафсил жавоб берди.


Янги талқиндаги Nokia 3310 тақдим қилинди - Terabayt.Uz\nЯнги талқиндаги Nokia 3310 тақдим қилинди\nМаълумки, Nokia брендининг муаллифлик ҳуқуқи Финляндиянинг HMD Global компаниясига тегишли. Компания бугун жорий йил бошида тақдим қилинган Nokia 3310'нинг янги талқини, аниқроғи алоқанинг 3G тармоғида ишлайдиган версиясини намойиш қилди.\n3G тармоғининг қўллаб-қувватлаши эвазига, Nokia 3310'дан энди Facebook, Twitter ҳамда Skype тармоқларида алоқа қуриш мумкин бўлди. Бунинг учун компания томонидан ишлаб чиқарилган махсус иловалар телефон тизимига жорий қилинган. Бундан ташқари, Nokia 3310 3G янгича операцион тизимга ҳам эга бўлди.\n3G тармоғида ишлашга мўлжаллангани боис, Nokia 3310 бир оз ҳажмдор ва унинг тўлиқ қувват билан ишлаш вақти ҳам аввалгисидан камроқ. HMD Global'нинг маълум қилишича, телефонда 6,5 соат узлуксиз суҳбат қуриш, кутиш режимида эса ундан 27 кун фойдаланиш мумкин.\nHMD Global шунингдек, Nokia 3310 телефони жаҳон миқёсида октябрнинг ўрталаридан 80 АҚШ долларидан, яъни аввалгисидан 20 долларга қиммат нарх билан сотувга чиқарилади.\nЭслатиб ўтамиз, HMD Global компанияси MWC 2017 Жаҳон Мобиль Конгресси кўргазмаси доирасида 26 февраль куни, орадан 17 йил ўтиб Nokia 3310 янги талқинда қайта расман намойиш қилган эди. 2G тармоғида ишлайдиган телефонда 2,4 дюймли рангли дисплей мавжуд. Унинг пиксель сиғими QVGA (320х240)’га тенг. Телефон аппарати microSD хотирани кенгайтириш флешкасига мўлжалланган бўлмачага ҳам эга. Қолаверса, MP3-плеер орқали мусиқа ҳам тинглаш мумкин. Тўлиқ янгича дизайнга эга телефон олд панелида моддий тугмалар қолдирилган.\n“Малика” маиший техника мажмуасида узоқ кутилган Nokia 3310 (2017) гаджети шу кунларда 120 АҚШ долларигача сотилмоқда.\n#Nokia #Nokia 3310 #Nokia 3310 (2017)